title: Karlowitzin rauha

text: Karlowitzin rauha solmittiin vuonna 1699 Osmanien valtakunnan ja pyhän liigan välillä Sremski Karlovcissa, nykyisen Serbian alueella. Se lopetti 16 vuotta kestäneen suuren Turkin sodan. Pyhä liiga oli perustettu vuonna 1684 paavi Autuas Innocentius XI:n aloitteesta. Siihen kuuluivat perustajajäseninä Habsburgien valtakunta (Pyhä saksalais-roomalainen keisarikunta, Itävalta), Venetsian tasavalta ja Puola-Liettua. Venäjä liittyi mukaan vuonna 1686.


title: Karlowitzin rauha

text: Leopold I ja Itävallan armeija voittivat osmanit murskaavasti Sentan taistelussa 1697. August II Väkevän puolalaisarmeija löi tataarit Podhajcen taistelussa 1698, mikä lopulta pakotti Osmanien valtakunnan solmimaan Karlowitzin rauhan.


title: Karlowitzin rauha

text: Osmanien valtaamista alueista Podolia palautettiin Puola-Liettualle. Venetsia sai Dalmatian. Transilvania, Slavonia ja lähes koko Unkari annettiin Habsburgeille. Osmaneille jäi vain Baanaatti.


title: Karlowitzin rauha

text: Karlowitzin rauha merkitsi Osmanien vallan vähenemistä ja Habsburgien vallan nousua Euroopassa.


title: Kivikkorastaat

text: Kivikkorastaat ("Monticola") on sieppojen heimoon kuuluva lintusuku. Kivikkorastaiden sukuun kuuluu BirdLifen mukaan 13 lajia. Toisissa lähteissä esiintyy eri määrä sukuun kuuluvia lajeja.


title: Leopold I (keisari)

text: Leopold I (9. kesäkuuta 1640 – 5. toukokuuta 1705) oli Habsburgien sukuun kuulunut Pyhän saksalais-roomalaisen keisarikunnan keisari sekä Böömin ja Unkarin kuningas. Karlowitzin rauhassa hän sai lähes koko Unkarin hallintaansa, ja siitä alkoi Habsburgien valtakausi eurooppalaisena suurvaltana. Yksinvaltius ja halinnon keskittyminen kehittyivät hänen valtakaudellaan.


title: Leopold I (keisari)

text: Leopold oli Ferdinand III:n nuorempi poika, ja hänen veljestään Ferninand IV:stä piti tulla keisari. Leopoldia koulutettiin hyvin ja hänen piti päätyä kirkolliselle uralle. Veli kuitenkin kuoli isorokkoon vuonna 1654, jolloin Leopoldista tulikin kruununperijä. Vuonna 1655 hänet valittiin Unkarin kuninkaaksi, 1656 Böömin kuninkaaksi ja 1658, yli vuoden isänsä kuoleman jälkeen, keisariksi.


title: Leopold I (keisari)

text: Leopold kävi sotia Osmanien valtakuntaa ja Ranskaa vastaan sekä sekaantui Espanjan perimyssotaan.


title: Leopold I (keisari)

text: Leopold oli kolme kertaa naimisissa ja sai 16 lasta, joista vain kuusi eli aikuisiksi asti.


title: Johann Gambolputty

text: Johann Gambolputty, koko nimeltään Johann Gambolputty de von Ausfern-schplenden-schlitter-crasscrenbon-fried-digger-dingle-dangle-dongle-dungle-burstein-von-knacker-trasher-apple-banger-horowitz-ticolensic-grander-knotty-spelltinkle-grandlich-grumblemeyer-spelterwasser-kürstlich-himbleeisen-bahnwagen-gutenabend-bitte-ein-nürnburger-bratwurstle-gerspurten-mit-zweimache-luber-hundsfut-gumberaber-schönendanker-kalbsfleisch-mittler-raucher von Hautkopft Ulmin kaupungista on kuvitteellinen saksalainen säveltäjä, josta keskustellaan "Monty Pythonin lentävä sirkus" -sarjan ensimmäisen tuotantokauden jaksossa "It's The Arts" vuodelta 1969. Sketsin mukaan Johann Gambolputty on "saksalaisen barokkimusiikin suurin nimi". Sketsissä tehdään pilkkaa pitkistä ja moniosaisista ulkomaisista aatelisnimistä sekä saksan kielen sanoista.


title: Johann Gambolputty

text: Säveltäjä itse ei esiinny sketsissä, vaan tarinan huumori syntyy, kun Graham Chapman, John Cleese ja Terry Jones lausuvat kukin säveltäjän koko nimen useita kertoja hänestä kertovan TV-haastattelun aikana. Nimen pituudesta johtuen haastattelu ei pääse alkua pidemmälle, vaan haastateltavana oleva Johann Gambolputtyn jälkeläinen, Karl Gambolputty de von ..., kuolee ehdittyään lausua vain sukulaisensa nimen.


title: Tampereen laskuvarjokerho

text: Tampereen laskuvarjokerho ry on vuonna 1968 perustettu ilmailuyhdistys, joka toimii pääasiassa Tampereella, Pirkkalassa sekä Jämin lentopaikalla Jämijärvellä. Tampereella kerholla on tilat entisessä Härmälän lentoasemarakennuksessa koulutustoimintaa sekä kalustonhuoltoa varten. Jäseniä kerhossa on yli 200 ja vuosittainen hyppymäärä on yli 3000 hyppyä. Uusia oppilaita kerhossa koulutetaan hyppykauden aikana kuukausittain pidettävillä alkeiskursseilla vuosittain noin 60 ja tandemhyppyjä hypätään useita kymmeniä.


title: Tampereen laskuvarjokerho

text: Hyppytoimintaa on kesäviikonloppuisin yleensä Jämillä ja arki-iltaisin Pirkkalassa. Aktiivinen hyppykausi kestää tavallisesti maaliskuun alusta lokakuun loppuun saakka.


title: Tampereen laskuvarjokerho

text: Hyppykoneena toimii useimmiten kerhon oma Cessna U206F, johon mahtuu lentäjä ja kuusi hyppääjää. Kone on varusteltu erityisesti hyppykäyttöä varten ja koneen moottori sekä potkuri on valittu erityisesti melunvaimennusta silmällä pitäen.


title: Paljakka (laskettelukeskus)

text: Paljakka on laskettelukeskus Puolangan kunnassa. Se sijaitsee Paljakkavaaran läheisyydessä sijaitsevan 340 metriä korkean Teeriharjun rinteellä, noin tunnin ajomatkan päässä maakunnan pääkaupungista Kajaanista pohjoiseen.


title: Paljakka (laskettelukeskus)

text: Alueelta löytyy mm.


title: Paljakka (laskettelukeskus)

text: Paljakan toimintaa kehittää matkailuyhdistys Puolanka-Paljakka. Yhdistys toimii kaikkien alueen matkailuyritysten edunvalvojana. Yhdistyksen puheenjohtajana toimii Juha Haanela. Jäsenyrityksiä yhdistyksessä on 25. Aikaisempi Hiihtokeskus Paljakka Oy on vuoden 2014 jälkeen ollut Hiihtokeskus Ukkohalla-Paljakka Oy. Paljakan rinnetoimintaa johdetaan nykyisin osittain Ukkohallasta käsin sekä sen toimintaa toeutetaan yhteistyössä Ukkohallan rinnetoiminnan kanssa vuoden 2014 viimeisimmän konkurssin jälkeen omistajanvaihdoksen myötä. Hiihtokeskus on suosittu matkailukohde varsinkin etelästä matkaavien turistien keskuudessa.


title: Paljakka (laskettelukeskus)

text: Paljakan matkailualueen kehittämistoimet on kirjattu vuonna 2008 laadittuun Master Plan -suunnitelmaan. Tavoitteina on kehittää matkailun ympärivuotisuutta, reitistöjä ja palveluja. Talviaktiviteetit ja luonnossa liikkuminen ovat keskeisiä vetovoimatekijöitä.


title: Paljakka (laskettelukeskus)

text: Laskettelukeskuksen läheisyydessä sijaitsee Paljakan luonnonpuisto, jossa on koskematonta vaaraluontoa.


title: Lovćen

text: Lovćen () on lounaisessa Montenegrossa sijaitseva vuori ja kansallispuisto. Vuoren kaksi suurinta huippua ovat "Štirovnik" (1 749 m) ja "Jezerski vrh" (1 657 m). Lovćen sijaitsee aivan Adrianmeren rannalla mutkaisen Kotorinlahden päässä. Myös Kotorin rannikkokaupunki sijaitsee Lovćenin ja toisen kalkkikivijätin, Orjen-vuoren, varjossa.


title: Lovćen

text: Lovćenin rinteiden piirteet ovat hyvin kivisiä ja niissä on kuiluja ja halkeamia. Vuori on sekä mereisen että mantereisen ilmaston vaikutuksen alainen, mikä johtuu sen sijainnista Adrianmeren ja Montenegron sisämaan välissä. Erityisen ilmaston vuoren alueelle luoma ekosysteemi on hyvin monipuolinen ja poikkeuksellinen, mistä kertovat muun muassa alueella tunnetut 1 158 erilaista kasvilajia, joista neljä on endeemisiä.


title: Lovćen

text: Lovćenin kansallispuistoon kuuluu noin 62 neliökilometrin kokoinen alue, joka käsittää vuoren keskiosat sekä korkeimmat osat sen massiivista. Alueesta tehtiin kansallispuisto vuonna 1952. Perustamissyinä olivat luonnonolosuhteiden lisäksi myös alueen historialliset, kulttuuriset sekä arkkitehtoniset perinteet. Merkittävä arkkitehtoninen muistomerkki alueella on vuorella mutkitteleva serpentiinitie Kotorin kaupungin ja Njegušin kylän välillä. Njeguši tunnetaan Montenegron kuningasperheen, Petrović-suvun, synnyinpaikkana. Montenegrolaisruhtinaan Petar II Petrović-Njegošin muistoksi Jezerski vrh -huipulle rakennettu Njegošin mausoleumi on kansallispuiston merkittävin monumentti.


title: Vasen ja oikea

text: Vasen (←) ja oikea (→) ovat suunnan hahmottamista. Vasen on "oikean" vastakohta, kun puhutaan suunnista tai ihmisen ruumiinosista, esimerkiksi oikeasta tai vasemmasta kädestä tai silmästä.


title: Vasen ja oikea

text: Vasen ja oikea ovat subjektiivisia ja kaksiulotteisia käsitteitä. Jos käännyt ympäri, suunnat vaihtavat paikkaa. Esimerkiksi teatterien katsomoissa, konserttisaleissa ja niihin verrattavissa tiloissa paikkojen sanotaan olevan oikealla tai vasemmalla, mitkä tällöin määritellään katsojien kannalta. Näyttämöltä katsottuna oikea ja vasen puoli ovat päinvastoin.


title: Vasen ja oikea

text: Peilissä oikean ja vasemman sanotaan usein vaihtuvan. Itse asiassa peili kuitenkin kääntää päinvastaiseksi nimenomaan peilin pintaa vastaan kohtisuoran suunnan, josta katsottuna oikea ja vasen ovat päinvastaiset.


title: Vasen ja oikea

text: Useimmilla ihmisillä oikea käsi on voimakkaampi ja taitavampi kuin vasen. Vasenkätisillä asia on kuitenkin päinvastoin.


title: Vasen ja oikea

text: Vaakunoiden heraldisissa selityksissä oikea ja vasen määritellään päinvastoin kuin miltä ne näyttävät katsojalle. Tämä johtuu siitä, että vaakunat ovat saaneet alkunsa keskiaikaisten ritarien kilpiin maalatuista tunnuskuvioista, ja tällöin niiden ”oikea” ja ”vasen” puoli määräytyivät ritarin itsensä, ei vastaantulijoiden kannalta.


title: Vasen ja oikea

text: Useimmissa maissa noudatetaan oikeanpuoleista liikennettä. Tällöin autoissa kuljettajan paikka on yleensä vasemmalla puolella. Joissakin, yleensä brittiläisen siirtomaataustan omaavissa maissa, kuten Australiassa ja Etelä-Afrikassa, on vasemmanpuoleinen liikenne ja autoissa kuljettajan paikka oikealla puolella. Muita esimerkkejä vasemmanpuolisen liikenteen omaksuneista ovat Japani ja Thaimaa.


title: Vasen ja oikea

text: Merellä ollessa sanojen oikea ja vasen asemesta käytetään yleensä sanoja tyyrpuuri ja paapuuri, joista tyyrpuuri on aluksen perästä katsottuna oikea puoli ja paapuuri vasen.


title: Vasen ja oikea

text: Vasemmisto–oikeisto-ulottuvuus viittaa poliittisen kentän jakautumiseen oikeistoon ja vasemmistoon. Nimitykset ”vasemmisto” ja ”oikeisto” ovat syntynyt siitä, että Ranskan vallankumouksen yhteydessä jyrkimpiä uudistuksia vaatineet kansalliskokouksen jäsenet asettuivat istumaan puheenjohtajasta katsoen vasemmalle ja konservatismia kannattaneet oikealle. Oikeiston on perinteisesti nähty kannattaneen konservatismia ja vasemmiston jyrkkiä yhteiskunnallisia uudistuksia], mahdollisesti myös liberalismia. Sanoja oikeisto ja vasemmisto käytetään myös vastaavista ryhmittymistä puolueiden ja muiden ryhmien sisällä. Termit syntyivät Ranskan vallankumouksen aikana, jolloin ne viittasivat istumapaikkajärjestykseen Ranskan lainsäädännöllisissä elimissä, erityisesti Ranskan lainkokouksessa vuonna 1791.


title: Vasen ja oikea

text: Jyrkimpiä uudistuksia vaatineet kansalliskokouksen jäsenet asettuivat istumaan puheenjohtajasta katsoen vasemmalla. Yleensä parlamenteissa oikeiston ja vasemmiston paikat vastasivat nimiään puhemiehen paikalta katsottuna, eli niiden muiden jäsenten kannalta tavallaan kuin päinvastoin.


title: Helena Bergman

text: Helena Bergman (o.s. Jansson s. 28. elokuuta 1985 Skövde, Ruotsi) on ruotsalainen suunnistaja ja maailmanmestari. Hän edustaa ruotsalaista OK Ravinenia.


title: Helena Bergman

text: Nuorten maailmanmestaruuskisoista vuosina 2002–2005 Bergman voitti kuusi mitalia, joista kaksi oli kultaista, kaksi hopeista ja kaksi pronssista.


title: Helena Bergman

text: Kiovan MM-kisoissa 2007 Bergman voitti viestihopeaa. Hän voitti Ventspilsin EM-kisoista 2008 kultaa viestissä ja pronssia sprintissä. Olomoucin MM-kilpailuissa 2008 hän voitti pronssia sprintissä ja viestissä. Miskolcin MM-kilpailuissa 2009 hän voitti sprintin maailmanmestaruuden sekä viestihopeaa. Primorskon EM-kilpailuissa 2010 hän voitti kultaa sprintissä ja viestissä sekä sijoittui pronssille pitkällä matkalla. Trondheimin MM-kilpailujen 2010 ensimmäisessä lajissa, sprintissä, Bergman saavutti hopeaa 0,7 sekuntia sveitsiläiselle Simone Nigglille hävinneenä. Lisäksi hän voitti viestipronssia. Savoien MM-kilpailuissa 2011 hän voitti kultaa keskimatkalla, hopeaa sprintistä ja pronssia sekä pitkällä matkalla että viestissä. Trentinon MM-kilpailuissa 2014 Jansson saavutti pronssia Ruotsin viestijoukkueessa.


title: Helena Bergman

text: Suunnistuksen maailmancupin kokonaiskilpailussa Bergman sijoittui vuonna 2008 kolmanneksi.


title: Helena Bergman

text: Hän meni vuonna 2017 naimisiin suunnistaja Gustav Bergmanin kanssa ja vaihtoi sukunimensä Janssonista Bergmaniksi.


title: Kivitatit

text: Kivitatit ("Boletus") on tattien suku, johon kuuluu joukko arvostetuimpia ruokasieniä, mutta myös myrkyllisiä vaikkakin Suomessa hyvin harvinaisia sieniä. Sukuun kuuluu yhteensä yli sata lajia. Ne ovat paksujalkaisia, massiivisia sieniä, joiden malto on kiinteää ja murtuu lohkeamalla, eikä repeydy kuiduiksi. Nuorten yksilöiden lakki on kupera, vanhempien laakeampi. Niiden jalassa ei ole pieniä tupsuja tai nyppylöitä, toisin kuin esimerkiksi lehmäntattien suvulla.


title: Juurikaskärpänen

text: Juurikaskärpänen ("Pegomya hyoscyami") on 0,6–0,7 cm pitkä, harmahtava kärpänen, joka on punajuuren ja sokerijuurikkaan paha tuhohyönteinen. Juurikaskärpänen munii yleensä kesäkuun puolivälissä noin millimetrin mittaiset vaaleat munat kasvin lehden alapinnalle. Toukka kuoriutuu 2–7 päivää myöhemmin ja kaivautuu lehden sisään syöden käytäviä lehden sisäosiin, josta syntyy tyypillinen vioitusjälki ns. miina. Juurikaskärpäsen toukka pudottautuu lehdestä maahan 2–3 viikon kuluttua jolloin se koteloituu, Uusi juurikaskärpänen voi vapautua kotelosta samana tai seuraavana kesänä.


title: Juurikaskärpänen

text: Suomessa vihannesviljelijät ovat velvoitettuja seuraamaan lajin esiintymistä touko-elokuussa. Toukat aiheuttavat tuhoja viljelmillä kaivautumalla viljelykasvien lehtien sisään.


title: Lumi (Pamuk)

text: Lumi () on Orhan Pamukin vuonna 2002 ilmestynyt proosateos. Se ilmestyi suomeksi 2004 Tuula Kojon suomentamana. Tarina käsittelee monia nyky-Turkin poliittisia ja kulttuurisia jännitteitä, muun muassa uskonnollisen johtajan Abdullah Gülin johtamaa liikettä, turkkilaisten asemaa siirtotyöläisinä Saksassa ja turkkilaisten teinityttöjen itsemurha-aaltoa.


title: Lumi (Pamuk)

text: Teoksen päähenkilö on runoilija Ka, jonka matkaa Kars-nimiseen kaupunkiin teos kuvaa.


title: Eliseu

text: Eliseu Pereira dos Santos, yleensä vain Eliseu (s. 1. elokuuta 1983 Angra do Heroísmo, Azorit, Portugali) on portugalilainen jalkapalloilija. Hän edustaa Portugalin Primeira Ligassa pelaavaa Benficaa ja on pelipaikaltaan laitalinkki.


title: Eliseu

text: Eliseu tunnetaan hyvin nopeana pelaajana. Hänen äitinsä on syntynyt Kap Verdessä ja isä Azoreilla.


title: Eliseu

text: Eliseu muutti Azorien-saarilta Portugalin mantereelle vuonna 2002, kun hän siirtyi Belenensesin riveihin. Toisella kaudellaan lissabonilaisseurassa hän murtautui lopulta edustusjoukkueeseen ja pelasi kauden aikana yhteensä 19 ottelua.


title: Eliseu

text: Kaudeksi 2005–2006 Eliseu lainattiin alemmalla sarjatasolla pelanneeseen Varzimiin. Lainakauden jälkeen hän palasi Belenensesiin ja nousi tärkeäksi osaksi joukkueen hyökkäyspelissä. Vuonna 2007 Eliseu siirtyi Málagaan, maanmiestensä Hélder Rosárion ja Paulo Jorgen tavoin. Kausi 2007–2008 sujui Málagan osalta hyvin ja joukkue palasi kahden vuoden tauon jälkeen takaisin pääsarjaan.


title: Eliseu

text: Kaudella 2008–2009 Eliseu jatkoi hyviä otteitaan ja säilytti paikkansa avauskokoonpanossa. Ensimmäisen maalinsa pääsarjassa hän teki 5. lokakuuta 2008, 4–0-vierasvoitossa Recreativo de Huelvaa vastaan.


title: Eliseu

text: 25. kesäkuuta 2009 Eliseu siirtyi Italian Serie A:ssa pelaavaan Lazioon yhden miljoonan euron siirtokorvauksella. Eliseu ei onnistunut Laziossa murtautumaan säännöllisesti pelaavaan kokoonpanoon. Tammikuussa 2010 hänet vuokrattiin La Ligassa pelaavaan Real Zaragozaan.


title: Eliseu

text: Kesällä 2010 hän palasi vanhaan seuraansa Málagaan nelivuotisella sopimuksella. Hän pelasi seurassa neljän kauden aikana 116 Primera Divisiónin ottelua ja teki yhdeksän maalia. Hän debytoi myös Mestarien liigassa.


title: Eliseu

text: 24. heinäkuuta 2014 Eliseu siirtyi lissabonilaisseura Benficaan kolmivuotisella sopimuksella. Hänestä maksettiin miljoonan euron siirtokorvaus. Hän on voittanut Benficassa Portugalin-mestaruuden 2015, 2016 ja 2017, Portugalin cupin 2017, liigacupin 2015 ja 2016 sekä supercupin 2014 ja 2017.


title: Eliseu

text: Vakuuttavien esitysten jatkuttua Málagassa 11. helmikuuta 2009 Eliseu sai kutsun ensimmäistä kertaa urallaan Portugalin maajoukkueeseen. Suomea vastaan käydyn ystävyysottelun hän kuitenkin joutui seuraamaan vaihtopenkiltä. Eliseu teki debyyttinsä maajoukkueessa 0–0 päättyneessä ottelussa Viroa vastaan saman vuoden kesäkuussa. Ensimmäisen arvokilpailujen karsintaottelunsa hän pelasi EM-karsintaottelussa Islantia vastaan lokakuussa 2011. Hän teki samassa ottelussa ensimmäisen maaottelumaalinsa.


title: Eliseu

text: Eliseu kuului Portugalin joukkueeseen, joka voitti Euroopan-mestaruuden Ranskassa 2016. Hän pelasi kokonaisuudessaan alkulohkon ottelun Unkaria ja puolivälierän Puolaa vastaan. Muissa otteluissa hän ei päässyt kentälle.


title: Dimetoksietaani

text: Dimetoksietaani eli etyleeniglykolidimetyylieetteri (CHO) on eetteri, jota käytetään erityisesti liuottimena. Aine muodostaa myös kelaatteja kationien kanssa.


title: Dimetoksietaani

text: Huoneenlämmössä dimetoksietaani on neste, jolla on sille tyypillinen haju. Aine sekoittuu veteen muodostaen atseotrooppisen seoksen. Dimetoksietaani sekoittuu myös moniin muihinkin liuottimiin kuten tetrahydrofuraaniin, dietyylieetteriin ja bentseeniin. Alifaattisiin hiilivetyihin se sen sijaan liuokenee. Yhdiste reagoi voimakkaasti hapettimien kanssa ja voi muodostaa orgaanisia peroksideja.


title: Dimetoksietaani

text: Dimetoksietaania voidaan valmistaa usealla eri tavalla. Williamsonin synteesissä valmistetaan 2-metoksietanolin natriumsuola natriummetoksietoksidi, jota käsitellään kloorimetaanilla.


title: Dimetoksietaani

text: Myös 2-metoksietanolin metylointi dimetyylisulfaatilla ja etyleenioksidin hajotus dimetyylieetterin avulla booritrifluoridikaasun toimiessa katalyyttinä tuottavat dimetoksietaania. Jälkimmäinen reaktio ei ole kovin tehokas ja tuottaa myös useita muita tuotteita.


title: Dimetoksietaani

text: Dimetoksietaania voidaan valmistaa myös suoralla eetteröintireaktiolla glykolista ja metanolista.


title: Dimetoksietaani

text: Dimetoksietaani on aproottinen liuotin. Sen kiehumispiste on korkeampi kuin esimerkiksi tetrahydrofuraanin tai dietyylieetterin, joten sitä käytetään liuottimena reaktioissa, jotka tapahtuvat hieman korkeammissa läpötiloissa. Erityisesti ainetta käytetään liuottimena orgaanisten metalliyhdisteiden reaktioissa ja nukleofiilisissä reaktioissa. Aine kykenee liuottamaan myös elektroneja.


title: Dimetoksietaani

text: Aine on palavaa ja voi muodostaa räjähtäviä seoksia hapettimien kanssa. Dimetoksietaanin nieleminen aiheuttaa pahoinvointia. Aine saattaa aiheuttaa haittaa ihmisen kehitykselle.


title: Semipresidentialismi

text: Semipresidentialismi, (puolipresidentiaalinen järjestelmä, parlamentaaris-presidenttivaltainen tasavalta), on tasavaltalainen hallintojärjestelmä, jossa on sekä parlamentarismin ja presidenttijohtoisen järjestelmän (presidentialismin) ominaisuuksia. Se eroaa laajasta parlamentarismista siten, että parlamentista riippumaton presidentti on maan todellinen johtaja eikä vain symbolinen, edustuksellinen valtionpäämies, presidentillisestä järjestelmästä siinä, että pääministerijohtoisen hallituksen on nautittava parlamentin enemmistön luottamusta ja sen jäsenet (ministerit) ovat yleensä samalla kansanedustajia. Semipresidentialismissa toimeenpanovalta on jaettu parlamentista riippumattoman presidentin sekä parlamentaarisen pääministerijohtoisen hallituksen kesken, kun presidentiaalisessa järjestelmässä toimeenpanovalta kuuluu periaatteessa ainoastaan presidentille, vaikka tämä delegoi osan siitä ministereille. Toisaalta semipresidentialismissa presidentillä saattaa olla oikeus hajottaa parlamentti (kuten Suomessakin aikaisemmin oli), mutta presidentiaalisissa maissa tätä oikeutta ei yleensä ole presidentille myönnetty.


title: Semipresidentialismi

text: Merkittäviä semipresidentiaalisia maita ovat Ranska ja Venäjä. Muita esimerkkejä semipresidentiaalisesta järjestelmästä Euroopassa ovat olleet ainakin Suomi ja Kroatia, mutta nämä maat siirtyivät semipresidentialismista laajaan parlamentarismiin vuonna 2000. Suomessa semipresidentialismiin johti se, että itsenäisyyden alussa kiisteltiin siitä, pitäisikö Suomen olla monarkia vai tasavalta, päädyttiin sellaiseen kompromissiin, että Suomesta tuli tasavalta mutta presidentti sai parlamentaarisen maan presidentiksi erittäin laajat valtaoikeudet. Semipresidentiaalinen järjestelmä on käytössä myös eräissä Afrikan maissa.


title: Semipresidentialismi

text: Sanan semipresidentialismi keksi Maurice Duverger vuonna 1978 analysoidessaan Ranskan poliittista järjestelmää.


title: Gold: Their Great Hits

text: Gold: Their Great Hits on Steppenwolfin kokoelma-albumi vuodelta 1971. Se on myynyt kultalevyyn oikeuttavan määrän Yhdysvalloissa.


title: 3753 Cruithne

text: 3753 Cruithne on aurinkoa hevosenkenkäradassa kiertävä asteroidi. Se kuuluu Maan lähelle tulevien Aten-asteroidien ryhmään. Sen kiertoaika on vain hieman alle vuoden. Vaikka se kuuluu Maan läheisiin asteroideihin se ei voi koskaan törmätä maahan. Sen läpimitta on n. 5 km ja lähimmillään Maata se käy n. 15 miljoonan km:n etäisyydellä . Cruithne löydettiin vuonna 1986, mutta sen erikoinen kiertorata vahvistettiin vasta 1997. J. D. Waldron löysi Cruithnen vuonna 1986. Ennen nimeämistään asteroidi tunnettiin tunnuksella 1986 TO.


title: 666 Desdemona

text: 666 Desdemona on Marsin ja Jupiterin välillä asteroidien päävyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi August Kopff Heidelbergissä 23. heinäkuuta 1908. Kohteen kiertoaika on 4,18 vuotta ja läpimitta 27,04 kilometriä. Pikkuplaneetan radan eksentrisyys on noin 0,237 ja inklinaatio 7,580°. Pikkuplaneetta sai nimensä William Shakespearen Othello-näytelmän Desdemona-nimisen hahmon mukaan. Ennen nimeämistään asteroidi tunnettiin tunnuksella 1908 DM. Tätä pikkuplaneettaa ei tule sekoittaa Uranuksen kuuhun nimeltä Desdemona.


title: 2M1207b

text: 2M1207b on eksoplaneetta, joka kiertää ruskeaa kääpiötä nimeltä 2M1207 Kentaurin tähdistössä noin 170 valovuoden päässä Maasta. Se on ensimmäinen suoraan kuvattu eksoplaneetta, ja sen asemasta planeettana on melkoinen varmuus. Planeetan on arvioitu olevan noin viiden miljoonan vuoden ikäinen. Se on huomattavasti suurempi jättiläinen kuin oman aurinkokuntamme suurin planeetta Jupiter.


title: Aku Päiviö

text: Aukusti Päiviö (ent. Jaakola ja Koponen), kirjailijanimi Aku Päiviö (2. huhtikuuta 1879 Kärsämäki – 1956 Kanada) oli kanadansuomalainen toimittaja ja runoilija. Hän oli Sanna Kannaston ja A. T. Hillin ohella aikakauden merkittävimpiä kanadansuomalaisen työväenliikkeen vaikuttajia. Päiviö tunnettiin marxilaisena, joka piti koulutusta parhaana keinona työläisten ja köyhälistön olojen parantamiseksi.


title: Aku Päiviö

text: Kärsämäellä syntynyt Päiviö kävi kansakoulun, jonka jälkeen hän toimi sekatyömiehenä Oulun ja Tornion seuduilla. Vaihdettuaan nimensä, Päiviö muutti Yhdysvaltoihin vuonna 1902. Hän työskenteli toimittajana amerikansuomalaisissa sanomalehdissä Amerikan Uutiset, Päivän Uutiset ja Kansan Lehti, joita julkaistiin Ohiossa ja Michiganissa. Samoihin aikoihin Päiviö kiinnostui työväenliikkeestä ja siirtyi vuonna 1905 toimittajaksi Taavi Tainion vastaperustamaan sosialistiseen Raivaajaan, joka ilmestyi Massachusettsin Fitchburgissa. Avioiduttuaan Ida Hännisen kanssa, Päiviö muutti perheineen vuonna 1912 Kanadaan Thunder Bayn Alppilaan. Hän elätti 17 vuoden ajan perheensä runoilijana ja näytelmäkirjailijana, mutta ryhtyi vuonna 1929 Ontarion Sudburyssa ilmestyneen "Vapaus"-lehden toimittajaksi. Vuonna 1939 Päiviöstä tuli "Vapauden" julkaiseman "Liekki"-kirjallisuuslehden päätoimittaja.


title: Aku Päiviö

text: Päiviön tuotanto käsittää satoja runoja, kolme romaania sekä kuusi näytelmää, joista kolme oli lapsille suunnattuja. Ne käsittelevät amerikansuomalaisten elämää ja työväenliikettä. Hän kirjoitti lukuisia ruonoja myös ajankohtaisista työväenliikkeeseen liittyvistä tapahtumista, kuten lakoista, erilaisista festivaaleista ja työväentalojen avajaisista. Päiviön romaaneista tunnetuin on "Sara Kivistö" (1913), joka kertoo amerikansuomalaisen naisen tarinan. Hänen runojaan julkaistiin useissa kokoelmissa.


title: Aku Päiviö

text: Aku Päiviön puoliso oli Viitasaarella syntynyt Ida Hänninen, jonka kanssa hän avioitui Massachusettsin Fitchburgissa vuonna 1906. Pariskunnalle syntyi kuusi lasta. Heistä tunnetuin on arkkitehti Jules Päiviö, joka lähti vuoden 1936 lopulla vapaaehtoisena tasavaltalaisten joukkoihin Espanjan sisällissotaan. Aku Päiviö kirjoitti tämän johdosta kuuluisan runonsa "To My Son in Spain" (Pojalleni Espanjassa). Pariskunnan lapsista tunnettu on myös professori Allan Päiviö.


title: Ullevaal Stadion

text: Ullevaal Stadion on Norjan pääkaupungissa Oslossa sijaitseva jalkapallostadion. Stadion valmistui vuonna 1926 ja sen nykyinen katsojakapasiteetti on 25 572. Ullevaalilla pelaavat kotiottelunsa liigaseurat Lyn ja Vålerenga sekä Norjan maajoukkue. Ullevallin ennätysyleisö, yli 35 000 katsojaa, on vuoden 1946 cup-välierästä Lynin ja Sarpsporgin välillä.


title: Ullevaal Stadion

text: Stadionin omistaa Norjan jalkapalloliitto yhdessä Vital Forsikring -vakuutusyhtiön kanssa.


title: Engram

text: Engram on suomalaisen black metal -yhtye viides studioalbumi, joka julkaistiin 9. huhtikuuta 2009 levymerkillä Spinefarm Records. Albumi debytoi Suomen virallisen listan sijalla 10.


title: Engram

text: Albumi sijoittui musiikkisivusto Stereogumin 30:n parhaan metallialbumin listalla sijalle 10.


title: Engram

text: Kaikki kappaleet kirjoittanut Nuclear Holocausto Vengeance.


title: Kuluttajaliitto – Konsumentförbundet

text: Kuluttajaliitto – Konsumentförbundet ry (vuosina 1957–1979 "Kotineuvontaliitto ry", vuosina 1979–1987 "Kuluttajaneuvontaliitto ry," vuosina 1987–2009 "Suomen Kuluttajaliitto ry") on itsenäinen, poliittisesti sitoutumaton ja riippumaton suomalainen yhdistys, joka ajaa kuluttajan etuja ja oikeuksia.


title: Kuluttajaliitto – Konsumentförbundet

text: Kuluttajaliiton tarkoituksena on koota kuluttaja-asemastaan kiinnostuneet ihmiset toimimaan etujensa puolesta sekä edistää kuluttajatietoisuutta ja tiedostavaa kuluttajuutta. Liitto valvoo vapaan kansalaistoiminnan keinoin kuluttajien etuja yhteiskunnassa ja markkinoilla. Liitto edistää oikeudenmukaisuuden ja kohtuuden periaatteita kulutuksessa sekä toimii ympäristön suojelemiseksi kuluttajapolitiikan keinoin.


title: Kuluttajaliitto – Konsumentförbundet

text: Kuluttajaliitto edustaa laajasti kuluttajia valtionhallinnon ja yhteistyökumppaneiden neuvottelukunnissa, työryhmissä ja hankkeissa. Järjestö tekee aloitteita, antaa lausuntoja ja osallistuu kuluttajien etuihin ja oikeuksiin vaikuttavaan päätöksentekoon myös yhteiskunnallisen keskustelun kautta. Liitto tukee kuluttajien vapaata kansalaistoimintaa paikallisella, alueellisella ja valtakunnallisella tasolla. Liitolla on paikallisten, alueellisten ja valtakunnallisten kuluttajayhdistysten lisäksi laaja valtakunnallisista järjestöistä muodostuva jäsen- ja yhteistyöverkosto.


title: Kuluttajaliitto – Konsumentförbundet

text: Kuluttajaliitolla on edustaja Euroopan komission terveys- ja kuluttaja-asioiden pääosastossa. Se on jäsenenä kansallisten eurooppalaisten kuluttajaliittojen muodostamassa Euroopan kuluttajaliitossa BEUC:ssa ("Bureau Européen des Unions de Consommateurs") ja kirjeenvaihtajajäsenenä kansainvälisessä kuluttajajärjestössä Consumers International (CI). Lisäksi Kuluttajaliitto toimii yhteistyössä pohjoismaisten kuluttajajärjestöjen kanssa.


title: Kuluttajaliitto – Konsumentförbundet

text: Liitto saa perustoimintaansa valtionapua työ- ja elinkeinoministeriön kautta. Sen lisäksi liitto rahoittaa toimintaansa erilaisen projektirahoituksen ja jäsenmaksuvarojen turvin.


title: Kuluttajaliitto – Konsumentförbundet

text: Liitto on läpikäynyt monia organisatorisia muutoksia historiansa aikana. Kokonaan uuden, itsenäisen ja riippumattoman Suomen Kuluttajaliiton perustamiskokous oli Helsingissä 18. kesäkuuta 1990. Tässä kokouksessa liiton jäseniksi tulivat SAK, TVK, Akava ja STTK sekä paikalliset, alueelliset ja valtakunnalliset kuluttajayhdistykset, joita oli tuolloin vajaat 70 eri puolilla Suomea. Liiton ja sen edeltäjän Kuluttajaneuvontaliiton johdossa vuodesta 1978 toiminut Leena Simonen jatkoi myös Kuluttajaliiton pääsihteerinä. Liiton seuraava pääsihteeri oli Sinikka Turunen, joka on työskennellyt Kuluttajaliitossa vuodesta 1981 ja pääsihteerinä Leena Simosen jälkeen vuodesta 1997. Vuoden 2010 lopulla pääsihteeriksi valittiin Jyrki Konola. Syyskuussa 2011 uudeksi pääsihteeriksi valittiin valtiotieteen maisteri Juha Beurling. Vuonna 2013 Kuluttajaliiton liittokokous valitsi pääsihteerinä aikaisemmin toimineen valtiotieteen maisteri Leena Simosen Kuluttajaliitto – Konsumentförbundet ry:n puheenjohtajaksi kaudelle 2013–2016.


title: Kuluttajaliitto – Konsumentförbundet

text: Liitto oli vaikuttamassa velkaneuvonnan ja velkajärjestelyjärjestelmän perustamiseen. Velkaneuvonnan tarve kasvoi yli liiton voimavarojen, ja toiminta siirtyi vuosituhannen alussa kuntien lakisääteiseksi tehtäväksi.


title: Kuluttajaliitto – Konsumentförbundet

text: Marraskuussa 2010 Suomen kuluttajaliitto ja toinen kuluttaja-asoihin keskittynyt järjestö "Kuluttajat – Konsumenterna" yhdistyvät. Kuluttajat – Konsumenterna ry jatkaa toimintaansa yhtenä Kuluttajaliiton valtakunnallisena jäsenjärjestönä.


title: Kuluttajaliitto – Konsumentförbundet

text: Vuonna 2014 Kuluttajaliitto on vahvistanut jäsenrakennettaan kehittämällä toiminta-alueeltaan suurempia maakunnallisia kuluttajayhdistyksiä paikallisten, seudullisten ja valtakunnallisten yhdfistysten lisäksi. Näiden rinnalla Kuluttajaliitolla on 14 valtakunnallista yhteisöjäsentä ja yksittäisiä kuluttajia suorajäseninä. Lisäksi Kuluttajaliitolla on verkostomuotoista yhteistoimintaa sosiaali-, terveys-, lapsi-, nuoriso- ja eläkeläisjärjestöjen kanssa "Kuluttajaparlamentin" nimellä. Suurena useampivuotisena projektina Kuluttajaliitolla on Raha-automaattiyhdistyksen tuella ”Syö hyvää” -hanke.


title: Kuluttajaliitto – Konsumentförbundet

text: Kuluttajaliitto-Konsumentförbundet ry perusti 20. kesäkuuta 2013 Leena Simosen ja Kenneth Liukkosen kanssa Kuluttajatietoisuuden edistämisyhdistys KERY ry:n, joka alkoi julkaista "Kuluttaja"-lehteä vuoden 2014 alusta lähtien. Yhdistys osallistui Kilpailu- ja kuluttajaviraston järjestämään kilpailutukseen Kuluttaja-lehden tuottamisesta ja voitti sen. Simonen valittiin KERY:n perustamiskokouksessa 20. kesäkuuta 2013 ensimmäiseksi puheenjohtajaksi. Vuonna 2014 puheenjohtajavastuu siirtyi Juha Beurlingille.


title: Kuluttajaliitto – Konsumentförbundet

text: Itsenäisen ja riippumattoman Kuluttajaliiton 25-vuotisjuhlan merkeissä julkaistiin Leena Simosen kirjoittama ja Katri Jakosuon toimittama "Kuluttajaliiton historia 1990-2015 -kohokohtia".


title: Ruotsin perustuslait

text: Ruotsin perustuslait ovat ne neljä perustuslakia, joissa on säädetty Ruotsin valtiojärjestyksestä. Nämä neljä perustuslakia ovat vuonna 1974 annettu Hallitusmuoto (), vuonna 1809 annettu Kruununperimysjärjestys (), vuonna 1949 annettu Painovapausasetus () ja vuonna 1991 annettu Sananvapausperustuslaki (). Nämä lait asetetaan kaikkien muiden lakien edelle tärkeysjärjestyksessä, ja näiden lakien puitteessa säädetään myös Ruotsin muut lait. Perustuslakien lisäksi Euroopan ihmisoikeussopimus ja jotkin YK:n ja EU:n asiakirjat myös luovat peruspuitteet Ruotsin lainsäädännölle.


title: Ruotsin perustuslait

text: Valtiopäiväjärjestys tulee perustuslakien jälkeen ja ennen tavallisia lakia tärkeysjärjestyksessä.


title: Ruotsin perustuslait

text: Maunu Eerikinpojan maanlakia pidetään Ruotsin ensimmäisenä perustuslakina. Lain kuninkaankaariosuus voidaan rinnastaa perustuslailliseen hallitusmuotoon. Ajan mittaan maanlaki korvattiin, jotta voitiin laatia säädökset, jotka säätelevät kuninkaan valtaa kuninkaan vakuutuksen muodossa.


title: Ruotsin perustuslait

text: Ruotsin ensimmäinen valtiopäiväjärjestys eli laki, joka koskee Ruotsin valtiopäiviä ja sen toimintaa, oli vuoden 1617 valtiopäiväjärjestys. Valtiopäiväjärjestyksellä on perustuslain asema. Vasta Kustaa II Aadolfin kuoleman jälkeen tuli ensimmäinen varsinainen hallitusmuoto, vuoden 1634 hallitusmuoto. Sisällöltään tämä hallitusmuoto oli säädös valtion hallinnosta holhoojahallituksen aikana, ja se kumottiin kuningatar Kristiinan tultua täysi-ikäiseksi ja vannottuaan kuninkaan vakuutuksen. Vuonna 1660 hallitusmuoto otettiin taas käyttöön siten täydennettynä, että säätyvaltiopäivien piti kokoontua joka kolmas vuosi. Näin Ruotsin valtiopäivistä tuli tavallinen hallituselin.


title: Ruotsin perustuslait

text: 1600-luvulla näitä lakeja kutsuttiin useimmiten "perustuslaeiksi". Seuraavan vapauden ajan aikana kehitettiin Ruotsin hallintoa, järjestysmuotoa ja hallitusta sen muotoisiksi kuin ne ovat vielä tänäkin päivänä. Samanaikaisiin asiakirjoihin kuuluu myös vuonna 1766 annettu painovapausasetus.


title: Ruotsin perustuslait

text: Vuonna 1719 säädettiin uusi hallitusmuoto, jolla valta siirtyi suurelta osin säätyvaltiopäiville ja jonka voimassaoloaikaa kutsutaan vapauden ajaksi. Kuninkaalle jäi vain rajoitettuja valtaoikeuksia. Tämän hallitusmuodon kumosi Kustaa III:n aikana vuoden 1772 hallitusmuoto, joka palautti kuninkaalle laajoja valtaoikeuksia. Samalla kumottiin myös vuonna 1766 säädetty, aikanaan maailman vapaamielisin painovapausasetus. Hallitusmuotoa täydensi myöhemmin vuonna 1789 annettu yhdistys- ja vakuuskirja. Vuonna 1809 kuningas Kustaa IV Aadolf joutui luopumaan vallasta, ja samalla säädettiin uusi hallitusmuoto, joka jälleen suuresti rajoitti kuninkaan valtaa. Tämä hallitusmuoto oli voimassa vuoteen 1974 saakka. Ruotsin vuoden 1772 hallitusmuoto ja yhdistys- ja vakuuskirja jäivät kuitenkin voimaan autonomisena suuriruhtinaskuntana Venäjään vuonna 1809 yhdistetyn Suomen perustuslakeina vuoteen 1919 saakka.


title: Ruotsin perustuslait

text: Toisin kuin monella maalla Ruotsilla on neljä perustuslakia: hallitusmuoto, Kruununperimysjärjestys, painovapausasetus ja sananvapausperustuslaki.


title: Ruotsin perustuslait

text: Vuonna 1810 annettu kruununperimysjärjestys on perustuslaeista vanhin. Se on peräisin ajalta, jolloin Bernadotte-suku nousi Ruotsin valtaistuimelle, kun Kaarle XIII oli adoptoinut Jean Baptiste Bernadotten, josta tuli Ruotsin kuningas Kaarle XIV Juhana, kun hänet valittiin kruununperijäksi samana vuonna. Laissa säädetään Jean Baptiste Bernadotten eli Kaarle XIV Juhanan jälkeläisten oikeudesta kruununperimykseen. Täydennys on sittemmin antanut kruununperimysoikeuden nykyään vain Kaarle XVI Kustaan jälkeläisille. Vuoteen 1980 kruununperimysjärjestys oli agnaattinen eli vain mies saattoi periä kruunun, mutta 1. tammikuuta 1980 lähtien kruununperimysjärjestys on ollut kognaattinen. Tämän muutoksen jälkeen hallitsijan vanhin lapsi perii kruunun sukupuolestaan riippumatta, minkä vuoksi Kaarle XVI Kustaan esikoinen kruununprinsessa Victoria on nykyinen kruununperillinen. Kruununperimysjärjestykseen on viittauksia myös hallitusmuodon 1. luvun 5 §:ssä sekä 5 §:ssä.


title: Ruotsin perustuslait

text: 1. tammikuuta 1975 vuonna 1974 annettu hallitusmuoto astui voimaan. Laissa on 13 lukua, joissa on valtiojärjestyksen perusteet ja säännöt, valtion hallintoa koskevia säädöksiä ja organisatorisia asioita. Tässä myös säädetään valtiopäivävaaleista, valtionpäämiehen roolista, valtioneuvoston perustamisesta ja työskentelemisestä sekä valtion tehtävistä. Näihin tehtäviin kuuluvat muun muassa lainsäädäntövalta, finanssivalta, suhteet muihin valtioihin, tuomiovalta ja valvontavalta. Ruotsin hallitusmuoto poikkeaa muiden maiden vastaavasta muodosta siinä, että lain luku 13 käsittää maan sodanaikaista hallintoa ja sodanvaaraa.


title: Ruotsin perustuslait

text: Tiukkojen mediaa koskevien rajoitusten takia Toisen maailmansodan aikana uusi perustuslaki painovapaudesta laadittiin vuonna 1949, kun syyt rajoitusten takana olivat kadonneet poliittiselta näyttämöltä. Nykyasetus poikkeaa Ruotsin aiemmista painovapauslaeista siinä, että nykyasetukseen on rakennettu jonkinasteista suojaa kriisitilanteissa. Painovapausasetus kattaa painettua mediaa, TV- ja radiolähetyksiä sekä julkisten asiakirjojen ja tahojen läpinäkyvyyttä. Kuten sananvapauslakiin, viitataan myös painovapauslakiin lyhyesti Hallitusmuotolain 2. luvun 1 §:ssä.


title: Ruotsin perustuslait

text: Painovapausasetuksen pitäisi taata jokaiselle kansalaiselle "vapaata mielipidevaihtoa ja perusteellista tiedonantoa" valtion ylläpitämän sensuurin estämättä ja sisällön mahdollisen lainvastaisuuden päättämisoikeuden rajoittamista valtiolliseen tuomioistuimen tehtäviin. Asetus on jaettu kolmeen osioon:


title: Ruotsin perustuslait

text: Painovapausrikos, joka on oleellisesti sama kuin sananvapausrikos, on myös esitetty Rikoslaissa.


title: Ruotsin perustuslait

text: Vuonna 1991 annettu Sananvapausperustuslaki on tuorein näistä neljistä perustuslaista. Muodoltaan ja sisällöltään se muistuttaa Painovapausasetusta, johon se usein viittaa. Laissa säädetään sananvapautta kaikissa mediamuodoissa paitsi painetussa. Tähän lakiin ja sen sisältöön viitataan hallitusmuodon 2. luvun 1 §:ssä.


title: BK Ventspils

text: BK Ventspils on latvialainen koripalloseura, joka sijaitsee Ventspilsissa. Joukkue on Latvian menestynein yhdeksällä mestaruudellaan, jotka se voitti vuosina 2000–2006, 2009 ja 2014. Joukkue on myös osallistunut Korac Cupiin 1998 sekä Saporta Cupiin kahdesti: vuosina 1999 ja 2000. Baltian liigan Ventspils voitti vuonna 2013 ensimmäisenä latvialaisjoukkueena.


title: BK Ventspils

text: 2010-luvulla Ventpilsissä ovat pelanneet muun muassa Latvian maajoukkuepelaajat Artūrs Bērziņš, Mārtiņš Meiers ja Kristaps Janičenoks.


title: K. L. Lindström

text: Knut (Canut) Legat Lindström (21. toukokuuta 1809 Turku – 21. lokakuuta 1879 Turku) oli suomalainen opettaja ja virsirunoilija.


title: K. L. Lindström

text: Lindströmin vanhemmat olivat turkulainen puutarhuri, sittemmin ravintoloitsija Erik Lindström ja Brita Kristina Dahlbom. Hän kävi Turun katedraalikoulua ja pääsi ylioppilaaksi 1828. Lindström valmistui filosofian kandidaatiksi ja maisteriksi 1840. Hän toimi Turun yläalkeiskoulun vt. kollegana vuodesta 1842, konrehtorina vuodesta 1854, apulaisrehtorina vuodesta 1858 ja rehtorina vuodesta 1860 jääden lakkautuspalkalle 1873.


title: K. L. Lindström

text: Lindström julkaisi tekemiään virsiehdotuksia vuosina 1858, 1860 ja 1861 kolmena vihkona nimeltä "Uusia Suomalaisia Virsiä". Hän oli myös jäsenenä vuonna 1863 asetetussa suomalaisessa virsikirjakomiteassa.


title: K. L. Lindström

text: Lindstöm oli naimisissa vuodesta 1844 Erika Amalia Waszin kanssa.


title: Latvian asevoimat

text: Latvian asevoimat () muodostaa Latvian valtion sotilaalliset joukot. Latvian asevoimat muodostuvat maavoimista, merivoimista, ilmavoimista ja kansalliskaartista (Zemessardze) sekä muista joukoista. Kansalliskaartin rauhan ajan vahvuus on noin 8000 sotilasta ja puolustusvoimien muiden osien noin 5000. Sodan ajan suunniteltu yhteinen vahvuus on 17 000 sotilasta.


title: Latvian asevoimat

text: Alun perin malli joukkojen muodostamiselle on otettu Ruotsin ja Suomen puolustuslainsäädännöstä ja toimintatavoista. Joukot koostuvat mobilisaatiossa muodostettavista nopean toiminnan joukoista, joita tukee pieni määrä ammattisotilaita ja palveluksessa olevat joukot.


title: Latvian asevoimat

text: Latvia luopui 1. tammikuuta 2007 yleisestä asevelvollisuudesta ja siirtyi ammattiarmeijan käyttämiseen. Maa ei suunnittele asevelvollisuuden palauttamista, mutta aikoo vahvistaa kansalliskaartiaan.


title: Latvian asevoimat

text: Latvian asevoimien kotisivut


title: Julius Lyly

text: Julius Anselm Lyly (vuoteen 1883 Bergh; 19. marraskuuta 1856 Kuopio – 6. kesäkuuta 1903 Berliini) oli suomalainen toimittaja, lyseon lehtori ja suomalaisuusliikkeen poliitikko.


title: Julius Lyly

text: Lylyn vanhemmat olivat Limingan kirkkoherra, teologian tohtori Julius Immanuel Bergh ja Olivia Wilhelmina Bergroth. Hän pääsi ylioppilaaksi 1876 ja valmistui filosofian kandidaatiksi 1882, lisensiaatiksi 1889 ja tohtoriksi 1890. Lyly väitteli filosofian tohtoriksi ensimmäisellä suomenkielisellä filosofian väitöskirjalla, jonka nimenä oli "Plootinos sielun substantsiaalisuudesta".


title: Julius Lyly

text: Lyly toimi Helsingin suomalaisen alkeisopiston latinan ja suomen kielen opettajana 1884–1885, Hämeenlinnan normaalilyseon opettajana 1885–1887, Turun klassillisen lyseon latinan ja kreikan kollegana 1888–1889 sekä Viipurin klassillisen lyseon lehtorina 1889–1903. Opettajan työn ohella hän oli Viipurin Sanomien toimittajana 1889–1893 ja päätoimittajana 1893–1903.


title: Julius Lyly

text: Lyly oli Viipurin kaupunginvaltuuston jäsenenä 1896–1899 ja 1900–1903. Hän oli Viipurin työväenyhdistyksen puheenjohtajana 1891–1903 ja kuului kagaalin johtohenkilöihin Itä-Suomessa. Puoluekannaltaan Lyly oli lähinnä vasemmistolainen nuorsuomalainen. 1900-luvun alussa hänet karkotettiin Suomesta hänen vastustettuaan Nikolai Bobrikovin sortohallitusta ja vaadittuaan työväestön aseman kohentamista. Lyly teki itsemurhan Saksassa 1903. Hänen hautajaisistaan Viipurissa muodostui suuri mielenilmaus venäläistä sortohallintoa vastaan.


title: Julius Lyly

text: Julius Anselm Lyly oli vuodesta 1885 naimisissa näyttelijä Ada Sofia Cajanderin (1864–1942) kanssa.


title: Erkkilän silta

text: Erkkilän silta sijaitsee Tampereen keskustassa. Se ylittää ratapihan rautatieaseman pohjoispuolella yhdistäen Jussinkylän ja Tammelan kaupunginosat. Silta on valmistunut vuonna 1983.


title: Erkkilän silta

text: Silta on tyypiltään teräksinen langerpalkkisilta, kaari- ja palkkisillan yhdistelmä, jonka jännemitta on 42 metriä. Sillan kiviset maatuet ovat peräisin samalla paikalla sijainneesta, vuonna 1963 rakennetusta sillasta.


title: Erkkilän silta

text: Sillan rakentamisen yhteydessä toinen vanha maatuki vahvistettiin porapaaluin. Silta on peruskorjattu vuonna 2005 muun muassa uusimalla sillan kannen vedeneristys ja pinnoite sekä maalamalla teräskaaret.


title: Mike Thomas

text: Michael ”Mike” Thomas (s. 1950 Jamaika) on Suomessa asuva kansainvälinen reggaemuusikko ja -säveltäjä. Michael Thomas muutti alle kaksikymmentävuotiaana Englantiin, jossa hän työskenteli erilaisissa aputöissä. Vuonna 1967 Mike ja hänen serkkunsa Frank Pitter perustivat Lontoossa yhtyeen nimeltä 'The Bees' back in 1967. Yhtye solmi vielä samana vuonna levytyssopimuksen legendaarisen reggae levymerkin Blue Note Records kanssa ja julkaisi ensimmäisen singlensä The Bees nimellä.


title: Mike Thomas

text: Vuosina 1967 Mike ja hänen yhtyeensä levytti ja esiintyi muun muassa sellaisten reggaeartistien, kuin Desmond Dekkerin ja Prince Busterin kanssa. Mike Thomas päätti pian nimen muuttamisesta The Pyramids muotoon ja ryhmän tuottajaksi astui Eddie Grant. Yhdessä nämä muodostivat Englannin tunnetuimpiin reggae kokoonpanoihin kuuluvan Eddy Grant and The Pyramids yhtyeen.


title: Mike Thomas

text: The Pyramids / Symarip levytti viimeisen albuminsa vuonna 1985, jonka jälkeen Mike Thomas muutti Suomeen silloisesta kotimaastaan Sveitsistä. Vuonna 2008 The Pyramids / Symarip palasi Lontoossa konserttilavoille yhteiskiertueella toisen 1960 ja 1970 luvun suositun reggae -kokoonpanon, Pioneers kanssa. Mike Thomas asuu pääosin Suomessa perheensä kanssa.


title: Aarne Leppänen

text: Aarne Johannes Leppänen (21. maaliskuuta 1894 Maaria – 11. heinäkuuta 1937 Luopioinen) oli suomalainen näyttelijä.


title: Aarne Leppänen

text: Leppäsen vanhemmat olivat talonomistaja Johan Viktor Leppänen ja Vilhelmiina Johansson-Marttila. Hän kävi viisi luokkaa reaalilyseota ja työskenteli sitten konttoriapulaisena, esiintyen samalla Turussa teatterinäytännöissä.


title: Aarne Leppänen

text: Leppänen toimi näyttelijänä ensin Kansan Näyttämöllä 1915–1916 ja myöhemmin Kansallisteatterissa 1916–1937, kunnes sairaus pakotti hänet jättämään näyttämöt. Näyttämökoulutuksensa Leppänen oli saanut Kaarola Avellanilta, Adolf Lindforsilta ja Axel Ahlbergilta. Vuodesta 1924 hän täydensi opintojaan ulkomaanmatkoilla. Leppänen esitti erityisesti sankari- ja rakastajaosia, hänen huomattavimpia roolejaan olivat "Daniel Hjort" Josef Julius Wecksellin saman nimisessä näytelmässä, Pohjalaisten Antti, Lauri Haarlan Synti-näytelmän Ismael, samoin kuin Romeo näytelmässä Romeo ja Julia, Caliban, Unelma-elämä -näytelmän Rustan, Elävä ruumis -näytelmän Fedja sekä Matkan pää -näytelmän Stanhope. Hän näytteli myös mykkäelokuvissa Erämaan turvissa ja Kajastus.


title: Aarne Leppänen

text: Aarne Leppänen oli naimisissa vuodesta 1924 näyttelijä Glory Renvallin kanssa.


title: Peter Regin

text: Peter Regin Jensen (s. 16. huhtikuuta 1986 Herning, Tanska) on tanskalainen jääkiekkoilija. Pelipaikaltaan Regin on keskushyökkääjä. Hän pelaa KHL-joukkue Jokereissa ja toimii joukkueen kapteenina. Hän on Senatorsin kolmannen kierroksen varaus vuodelta .


title: Peter Regin

text: Regin on Herning IK:n kasvatti ja pelasi joukkueessa vuoteen 2005. Hän voitti Tanskan mestaruuden vuosina 2003 ja 2005. Regin oli AL-Bank Ligaenin vuoden tanskalaispelaaja kaudella 2003–2004. Regin on pelannut useita otteluita ja turnauksia ikäkausimaajoukkueissa, mutta ensimmäiset miesten MM-kilpailunsa hän pelasi vuonna 2005. Regin teki kahden vuoden sopimuksen Elitserienin Timrå IK:n kanssa samana vuonna.


title: Peter Regin

text: Vuonna 2008 Regin teki kolmivuotisen tulokassopimuksen Ottawa Senatorsin kanssa. Kaudella 2008–2009 hän pelasi 11 NHL-ottelua tehoin 1+1=2. Kausi kului vielä suurimmaksi osaksi farmijoukkue Binghamton Senatorsissa. Seuraavat kolme kautta Regin kuului Senatorsin vakiokokoonpanoon.


title: Peter Regin

text: 2013 kesällä Regin siirtyi vuoden mittaisella sopimuksella NHL-seura New York Islandersiin, jossa hän ehti pelata 44 ottelua ennen siirtoaan Chicago Blackhawksiin. Chicagossa hän kirjautti 17 ottelussa tehot 2+2. Kesällä 2014 Regin solmi vuoden jatkosopimuksen Chicagon kanssa. Kauden 2014–15 Regin vietti pääosin AHL-joukkue Rockford IceHogsin riveissä.


title: Peter Regin

text: Toukokuussa 2015 uutisoitiin Reginin tehneen kaksivuotisen sopimuksen Jokereiden kanssa. Hän toimi joukkueen varakapteenina ja iski 60 ottelussa tehot 17+31. Huhtikuussa 2016 Regin nimettiin Jokereiden kapteeniksi kaudelle 2016–17. Regin on Jokereiden historian ensimmäinen ulkomaalainen kapteeni.


title: Peter Regin

text: 11. marraskuuta 2016 Regin solmi kolmen vuoden jatkosopimuksen Jokereiden kanssa. Kaudella 2016–17 Regin teki 57 ottelussa 18 maalia ja antoi 30 maaliin johtanutta syöttöä ja oli näillä tehoilla joukkueen paras pistemies.


title: Peter Regin

text: Kaudella 2017–2018 Regin teki KHL:n runkosarjassa kahdeksan maalia ja antoi 23 maaliin johtanutta syöttöä.


title: Peter Regin

text: Regin on edustanut Tanskaa jääkiekon maailmanmestaruuskilpailuissa vuosina 2005, 2006, 2007, 2008, 2009, 2010 ja 2017. Hän pelasi myös Tanskan maajoukkueessa syksyn 2016 olympiakarsinnoissa.


title: Määräaika

text: Määräaika on oikeudellisissa yhteyksissä tietty ajanjakso oikeustoimen suorittamiseksi tai aikajakso, johon liittyy oikeusseuraamuksia. Se voi olla lailla tai asetuksella säädetty, tuomioistuimen asettama tai sopimuksessa määritelty. Määräaika on joko määrähetki tai kahden määrähetken välinen ajanjakso.


title: Määräaika

text: Jos tietyn määräajan laskemisesta ei ole omaa oikeussäännöstä noudatetaan lakia säädettyjen määräaikain laskemisesta (150/1930). Määräajan laiminlyönnistä seuraa yleensä oikeudenmenetys eikä asianosainen saa enää toteuttaa kyseistä oikeustointa. Myös yksityishenkilöiden keskeisten toimien yhteydessä käytetään määräaikoja, mutta tällöin ei voida soveltaa mainittua lakia sellaisenaan määräaikoja laskettaessa. Euroopan unionin lainsäädännössä on omat säännökset määräajoista.


title: Määräaika

text: Määräpäivä on tuomioistuimen tai sen puheenjohtajan määräämä ajankohta, jolloin asianosaisten on saavuttava oikeudenkäyntiin voidakseen osallistua oikeusprosessiin.


title: Määräaika

text: Menetetyn määräajan palauttaminen on keino ylimääräisen muutoksenhaun toteuttamiseen. Sen avulla asianosainen voi saada uuden oikeusprosessiin liittyvän määräajan. Määräajan laiminlyönnin syynä voi olla laillinen este tai muu erityinen syy, johon asianosainen ei ole voinut vaikuttaa. Syyksi kelpaa esimerkiksi sairaus tai liikenneyhteyden katkeaminen, mutta ei unohtaminen tai erehtyminen määräajasta.


title: Määräaika

text: Riita- ja rikosasiassa määräajan palauttamista on haettava kirjallisesti hovioikeudesta, jos hakemus koskee toimen tekemistä käräjäoikeudessa tai muutoksen hakemista sen ratkaisuun. Muussa tapauksessa palauttamista haetaan korkeimmalta oikeudelta 30 päivän kuluessa esteen lakkaamisesta ja viimeistään vuoden kuluessa määräajan päättymisestä. Jos hakemus hyväksytään osianosainen saa uuden määräajan, jolloin hänen on suoritettava laiminlyömänsä prosessitoimi, jotta oikeudenkäynti jatkuisi kuin laiminlyöntiä ei olisi ollutkaan.


title: Määräaika

text: Hallintoasiassa määräajan palauttamista haetaan korkeimmalta hallinto-oikeudelta 30 päivän kuluessa laillisen esteen lakkaamisesta ja muussa tapauksessa viimeistään vuoden kuluessa määräajan päättymisestä. Muu syy voi olla esimerkiksi viranomaisen viivyttely tai asianosaiselle annetut virheelliset neuvot. Hakijalle voidaan myöntää uusi määräaika esimerkiksi valituksen, kantelun tai oikaisupyynnön tekemiseen. Palauttaa voidaan myös muutoksenhakuun liittyviä määräaikoja. Oikeuskäytännössä lakia on tulkittu suppeasti, kun kyseessä on ollut hallintomenettelyyn tai hallintolainkäyttömenettelyyn liittyvät määräajat. Esimerkiksi virkaan tai oppilaitokseen määrättyä hakuaikaa ei ole pidetty mahdollisena palauttaa.


title: Vapaus (Leningrad)

text: Vapaus (vuoteen 1927 saakka nimiössä "Wapaus") oli Leningradissa vuosina 1918–1937 ilmestynyt suomenkielinen sanomalehti.


title: Vapaus (Leningrad)

text: Lehden perustivat Suomen sisällissodan jälkeen Venäjälle paenneet punaiset. Myöhemmin se toimi SKP:n ja NKP(b):n suomalaisjärjestöjen äänenkannattajana ja suunnattiin lähinnä Leningradin alueen inkeriläisväestölle.


title: Vapaus (Leningrad)

text: Eri aikoina lehti ilmestyi 2–5 kertaa viikossa. Vuonna 1937 sen levikki oli 4 500 kappaletta. Päätoimittajana työskenteli aluksi Edvard Valpas-Hänninen, 1920-luvulla Kustaa Mikko Evä sekä Juho Komu ja vuodesta 1930 lähtien Kalle Lepola.


title: Vapaus (Leningrad)

text: Elokuussa 1937 Leningradskaja pravdassa julkaistussa kirjoituksessa Vapauden toimitus nimettiin ”porvarillisten nationalistien pesäksi”. Lehden toimittajia syytettiin yhteyksistä Suomeen, haluttomuudesta oppia venäjän kieltä sekä venäjästä käännettyjen materiaalien sabotoinnista. Monet Vapauden työntekijöistä pidätettiin ja tuomittiin ”vakoilijoina, trotskilaisina, porvarillisina nationalisteina ja kansanvihollisina”. Lokakuussa 1937 NKP(b):n Leningradin aluekomitea päätti lakkauttaa lehden. Sen viimeinen numero ilmestyi 6.10.1937.


title: Vapaus (Leningrad)

text: Ainakin seitsemän lehden työntekijää teloitettiin Leningradissa marras-joulukuussa 1937 ja tammikuussa 1938.


title: Aleksi Kiviaho

text: Aleksi Kiviaho (17. syyskuuta 1913 Evijärvi – 1. heinäkuuta 1986 Evijärvi) oli suomalainen poliitikko ja pienviljelijä. Kiviaho toimi SKDL:n kansanedustajana vuosina 1954–1970. Hän vaikutti myös kotikuntansa Evijärven kunnanvaltuustossa.


title: Aleksi Kiviaho

text: Kiviaho nousi eduskuntaan Vaasan läänin itäisestä vaalipiiristä. Piirin tultua lakkautetuksi Kiviaho valittiin Vaasan läänin vaalipiiristä. Eduskunnassa hän kuului kulkulaitos-, maatalous-, vesilaki- ja suureen valiokuntaan. Kiviaho oli myös kolmesti presidentin valitsijamies: vaaleissa 1956, 1962 ja 1968.


title: Aleksi Kiviaho

text: Kiviaho toimi SKDL:n ohella muissa työväenjärjestöissä ja hän oli muun muassa Kansan Raittiusliiton puheenjohtaja. Kiviaho kuului myös Pienviljelijäin liiton edustajistoon, Valtion viljavaraston johtokuntaan ja Osuusliike Järvialueen edustajistoon.


title: Aleksi Kiviaho

text: Ennen kansanedustajuuttaan Kiviaho työskenteli pienviljelijänä ja metsätöissä.


title: Jenny Johansson

text: Jenny Johansson (s. 19. tammikuuta 1977) on ruotsalainen suunnistaja ja maailmanmestari. Hän edustaa ruotsalaista Ulricehamns OK:ta.


title: Jenny Johansson

text: Ainoan MM-kultansa Johansson voitti Västeråsissa 2004 viestissä joukkuetovereinaan Gunilla Svärd ja Karolina A. Höjsgaard. Lisäksi hän on voittanut viisi MM-hopeaa ja kaksi MM-pronssia. EM-kisoissa Johansson on voittanut kaksi kultaa ja kaksi hopeaa.


title: Jenny Johansson

text: Johansson on voittanut Venlojen viestin neljä kertaa vuosina 2004, 2005, 2006 ja 2009 Ulricehamns OK:n joukkueessa. Tiomilan hän on voittanut kerran vuonna 2004. Johansson on voittanut myös kahdesti O-Ringenin.


title: Latvian laivasto

text: Latvian laivasto () on yksi Latvian asevoimien puolustushaaroista, ja se vastaa merialuiden valvonnasta ja tarvittaessa sen puolustamisesta sekä meripelastuksesta Latvian aluevesillä.


title: Latvian laivasto

text: Latvian itsenäistyessä aloitettiin meripuolustuksen luominen ja laivasto perustettiin vuonna 1991 amiraali Gaidis Zeibotsin alaisuuteen, kun sen perustamispäivänä 11. huhtikuuta ensimmäisen aluksen mastoon nostettiin Latvian lippu. Vuonna 1994 Laivastoon kuului Eteläinen alue (Liepāja), Keskinen alue (Riika) ja Rannikkopataljoona (Ventspils). Näiden lisäksi laivastoon kuului vielä koulutuskeskus Liepajassa.


title: Latvian laivasto

text: Ennen ensimmäistä maailmansotaa Latvia oli osa Venäjän keisarikuntaa, josta maa julistautui itsenäiseksi 18. marraskuuta 1918. Se vapautui ulkopuolisista joukoista vasta joulukuussa 1920. Vasta perustettu valtio loi nopeasti pienet merivoimat, jonka kalustona oli toisarvoisia muualta hankittuja aluksia. Myöhemmin siihen liitettiin muutama varta vasten tilattu uudishankinta. Latvian olemassa olo itsenäisenä valtiona katkesi Neuvostoliiton miehitykseen 1940, jolloin laivaston alukset joko tuhoutuivat tai ne liitettiin Neuvostoliiton laivastoon.


title: Latvian laivasto

text: Laivastoon kuuluivat vuonna 1940 miehityksen tapahtuessa:


title: Latvian laivasto

text: Laivasto () perustettiin uudelleen 22. syyskuuta 1992, jolloin se otti käyttöönsä Neuvostoliiton rajajoukoilta vapautuneet Bolderayan lähellä Riikaa sekä Liepajan. Perustamisen aikana Liepaja oli edelleen Neuvostoliiton Itämeren laivaston tukikohta, joten sen käyttö oli pääosin estetty. Neuvostojoukot poistuivat maasta 31. elokuuta 1994, jolloin tukikohtaan jäi merkittävä määrä kalustoa kuten 19 sukellusvenettä.


title: Latvian laivasto

text: Poliittisen epävarmuuden ja Neuvostoliiton laivaston läsnäolo Itämerelle aiheutti laivaston keskittymisen merivartiointiin. Merivartioston ( ensimmäiset alukset olivat siviilistä pakko-otettuja aluksia. Myöhemmin vastaanotettiin lukuisia ruotsalaisia rajavartioaluksia ja Saksa toimitti entisiä Itä-Saksan laivaston Osa-I ja Kondor-II -luokkien aluksia aseistamattomina. Puola toimitti satamahinaajan ja Norja Storm-luokan ohjusveneen ilman aseita.


title: Latvian laivasto

text: Vuoteen 1995 mennessä laivaston vahvuus oli noussut noin 900 henkeen ja sen tehtävinä oli Latvian 12 merimailin aluevesirajan valvonta. Siihen kuului Riikaan sijoitettu esikunta, keskinen merialue (Riika) ja eteläinen merialue (Liepaja).


title: Himki BK

text: BK Himki () on venäläinen koripalloseura.


title: Himki BK

text: Seura perustettiin vuonna 1997. Se nousi Superliigaan kaudeksi 1999–2000. Vuonna 2003 seura sijoittui maansa sarjassa neljänneksi. Samana kautena Himki pääsi EuroCup Challengessa lohkovaiheesta jatkoon. Seuraavana kautena Himki sai osallistumisoikeuden FIBA Europe Leagueen, jossa seura selviytyi puolivälieriin. Kaudella 2004–2005 seura paransi sijoitustaan Europe Leaguessa ja voitti pronssia. Kaudella 2006–2007 Himki voitti ensimmäisen mitalinsa kotimaassa, sillä se voitti pronssia. Vuoden 2008 Venäjän cupin loppuottelussa Himki kohtasi TsSKA Moskovan. Voitolla Himki varmisti ensimmäisen cup-mestaruutensa. Kaudella 2009–2010 seura debytoi Euroliigassa ja selviytyi kuudentoista parhaan joukkoon.


title: Paras ohjaus komediasarjassa (Primetime Emmy)

text: Paras ohjaus komediasarjassa on yksi Primetime Emmy -palkinnon kategorioista.


title: Osmo Kock

text: Osmo Olavi Kock (14. syyskuuta 1929 Hollola – 15. syyskuuta 1994 Lahti) oli suomalainen poliitikko. Kock toimi SKDL:n kansanedustajana vuosina 1966–1970 ja 1972–1974. Hän vaikutti myös kotikuntansa Lahden kaupunginvaltuustossa. Kock jätti eduskunnan siirtyessään Suomen Itä-Saksan suurlähettilääksi, missä virassa hän toimi 1974–1979. Myöhemmin hän oli suurlähettiläänä Algeriassa 1979–1983 ja Romaniassa 1987–1990.


title: Osmo Kock

text: Kock valittiin kansanedustajaksi Hämeen läänin eteläisestä vaalipiiristä. Eduskunnassa hän kuului laki-, 2. laki- ja perustuslakivaliokuntaan. Toisessa lakivaliokunnassa Kock oli myös puheenjohtajana. Hän kuului lisäksi Pohjoismaiden neuvoston Suomen valtuuskuntaan.


title: Osmo Kock

text: Kock valmistui ylioppilaaksi vuonna 1949, lainopin kandidaatiksi 1959 ja varatuomariksi 1965. Hän työskenteli Suomi–Puola-yhdistyksen toiminnanjohtajana 1951–1958, pankkivirkailijana 1959 ja lakimiehenä 1959–1961. Vuodet 1961–1971 Kockilla oli virka Lahden apulaiskaupunginsihteerinä ja 1971–1974 Kymen lääninhallituksen sosiaali- ja terveysosaston osastopäällikkönä.


title: Osmo Kock

text: Kock vaikutti SKDL:n ohella lukuisissa muissa järjestöissä. Vuonna 1949 Suomen kommunistiseen puolueeseen liittynyt Kock kuului SKP:n keskuskomiteaan (1969–1970, varajäsen 1966–1969 ja 1970–1972) ja hän johti puolueen . Kockilla oli luottamustehtäviä myös Suomi–Puola-yhdistyksessä, Kriminaalihuollossa, Lahden osuuskaupassa, Suomen työväen säästöpankissa, Kulutusosuuskuntien keskusliitossa ja Osuustukkukaupassa.


title: Benjamin Leino

text: Benjamin Leino (sukunimi alk. Ahlgren; 14. helmikuuta 1853 Ylistaro – 1. helmikuuta 1908 Helsinki) oli suomalainen näyttelijä.


title: Benjamin Leino

text: Leinon vanhemmat olivat kiertokoulun opettaja Matias Ahlgren ja Gustava Nordström. Leino työskenteli ensin kauppa-apulaisena Vaasassa, mutta toimi sittemmin näyttelijänä Suomalaisessa teatterissa 1873–1902 ja Kansallisteatterissa 1902–1908. Hänen esittämään rooleja olivat muun muassa Nummisuutarien Esko, Kuningas Lear, Shylock, Filip II, Macbeth, Mefisto, Brand, Skule-jaarli, Stockman sekä Hebbelin sankarit. Kuningas Learin roolissa Leino sai suuren suosion, näytelmä pysyi ohjelmistossa parikymmentä vuotta.


title: Benjamin Leino

text: Leino oli naimisissa vuodesta 1876 kollegansa Amanda Vilhelmina eli Mimmy Hellstenin (k. 1921) kanssa, joka tuli näyttelijäksi Suomalaiseen teatteriin vuonna 1874.


title: Paras naispääosa komediasarjassa (Primetime Emmy)

text: Paras naispääosa komediasarjassa on yksi Primetime Emmy -palkintojen palkintokategoria.


title: Viljo Tarkiainen

text: Viljo (William) Tarkiainen (18. huhtikuuta 1879 Juva – 20. toukokuuta 1951 Helsinki) oli suomalainen kirjallisuudentutkija, kriitikko ja Helsingin yliopiston professori.


title: Viljo Tarkiainen

text: Tarkiaisen vanhemmat olivat maanviljelijä Jeremias Tarkiainen ja Ulla Fredriikka Pasanen. Hän pääsi ylioppilaaksi Mikkelin lyseosta 1897 ja valmistui filosofian kandidaatiksi 1903, lisensiaatiksi 1911 ja tohtoriksi 1917. Tarkiaisen väitöskirjan aiheena oli Aleksis Kiven "Seitsemän veljestä".


title: Viljo Tarkiainen

text: Tarkiainen toimi Kansallisteatterin teatterikoulun johtajana ja opettajana 1905–1909 sekä kirjallisuustoimittajana "Helsingin Sanomissa" 1911–1915 ja 1918–1920 ja "Uudessa Suomettaressa" 1916–1917. Hän oli suomen kielen opettajana Suomen liikemiesten kauppaopistossa 1909, 1911 ja 1913–1914, Helsingin maanviljelyslyseossa 1911–1912, Kauppakorkeakoulussa 1911–1914 sekä Uudessa Yhteiskoulussa 1912–1918.


title: Viljo Tarkiainen

text: Tarkiainen oli Helsingin yliopiston kotimaisen kirjallisuuden dosenttina 1913–1924, kotimaisen ja yleisen kirjallisuuden vt. professorina 1916–1917 ja 1919–1924 sekä kotimaisen kirjallisuuden professorina 1924–1946. Hän toimi Yhteiskunnallisen korkeakoulun estetiikan ja kirjallisuudenhistorian opettajana 1926–1946 ja korkeakoulun kanslerina 1947–1951.


title: Viljo Tarkiainen

text: Tarkiainen oli Suomen Kirjailijaliiton puheenjohtaja 1920–1922, Suomalaisen kirjallisuuden seuran varaesimies 1922–1934 ja esimies 1934–1946 sekä Suomalaisen tiedeakatemian esimies 1945–1946. Hän oli Valtion kirjallisuuslautakunnan jäsen vuodesta 1906 ja kuului jäsenenä Suomen Kansallisteatterin hallintoneuvostoon 1919–1933 sekä Suomen rauhanliiton johtokuntaan vuodesta 1920.


title: Viljo Tarkiainen

text: Tarkiainen toimi 1910-luvulla kirjallisuus- ja teatterikriitikkona, mutta 1920-luvulta alkaen hän alkoi keskittyä kirjallisuudentutkimukseen. Tarkiaisen vuonna 1915 julkaistu Aleksis Kiven elämäkerta myötävaikutti Kiven nousuun kansalliskirjailijan asemaan. Tarkiainen kirjoitti myös Miguel de Cervantes Saavedran, Minna Canthin, Gustaf von Numersin ja Eino Leinon elämäkerrat. Hän keräsi 1940-luvulta alkaen materiaalia Mikael Agricolan elämäkertaa varten mutta tämä teos jäi sairauden vuoksi keskeneräiseksi. Agricolan elämäkerta julkaistiin vasta 1985 Tarkiaisen pojanpojan Kari Tarkiaisen viimeistelemänä.


title: Viljo Tarkiainen

text: Viljo Tarkiainen oli naimisissa vuodesta 1911 lähtien kirjailija Maria Jotunin kanssa. Heillä oli kaksi lasta. Jotuni kuvasi joiltakin osin heidän avioliittoaan 1930-luvulla kirjoittamassaan romaanissa "Huojuva talo", joka julkaistiin vasta 1963. Romaanissa miespäähenkilöä kuvattiin väkivaltaiseksi kotityranniksi.


title: Viljo Tarkiainen

text: Viljo Tarkiaisen poika oli valtiotieteilijä Tuttu Tarkiainen.


title: Viron merivoimat

text: Viron merivoimat () on yksi Viron puolustusvoimien puolustushaaroista ja se vastaa merialuiden valvonnasta ja tarvittaessa sen puolustamisesta sekä meripelastuksesta Viron aluevesillä.


title: Viron merivoimat

text: Viron merivoimieen kuuluu rauhanaikana noin 350 henkeä ja se koostuu miinalaivueesta ja sukeltajayksiköstä.


title: Viron merivoimat

text: Merijalkaväkipataljoona () oli lyhytikäinen Viron merivoimien merijalkaväkiosasto. Pataljoona muodostettiin 5. maaliskuuta 1919 itsenäisyystaisteluiden aikana Viron laivaston pinta-alusten miehistöistä, opiskelijoista ja suomalaisista vapaaehtoisista. Yksikön vahvuus oli suurimmillaan noin 400 henkeä. Se sijoitettiin Tallinnaan, jossa se lakkautettiin vielä saman vuoden aikana.


title: Viron merivoimat

text: Jo 1800-luvun lopulla Venäjän keisarikunta aloitti rannikkolinnakkeiden ja puolustuslaitteiden tekemisen Viron rannikolle. Tallinna on jo kauan ollut merkittävä Idän ja Lännen välisen kaupankeskus ja nyt siitä tuli tärkeä Itämeren laivaston sotasatama.


title: Viron merivoimat

text: Viron itsenäisyystaisteluiden aikana ja Tarton rauhan jälkeen merivoimat aloittivat uudelleen rannikkolinnakkeiden rakentamisen. Vuodesta 1918 aina vuoteen 1940 rakennustöihin sijoitettiin miljoonia krooneja. Neuvostoliiton miehitettyä maan rannikkolinnakkeet tuhoutuivat ja nykyisin ainoastaan muutamissa paikoissa on asemat havaittavissa.


title: Viron merivoimat

text: Vuodesta 1995 alkaen laivaston alukset ovat osallistuneet tärkeimpiin Itämerellä pidettyihin merisotaharjoituksiin. Vaikka laivasto on uudelleen muodostettu vasta 1993 ja se on yksi maailman pienimmistä, se on esittänyt vakuuttavaa yhteistyökykyä ja tunnustettu varteenotettavaksi yhteistyökumppaniksi alueellaan.


title: Viron merivoimat

text: Vuonna 1998 perustettiin Baltian maiden yhteinen laivasto-osasto Baltian laivue, BALTRON, jonka tärkein tehtävä on parantaa Baltian maiden meripuolustusten keskinäistä yhteistoimintaa ja turvallisuutta ylläpitämällä jatkuvaa valmiutta alueella. Kukin maa toimittaa aluksen tai kaksi sekä henkilöstöä sovituiksi ajoiksi aina vuodeksi kerrallaan. Viro tarjoaa BALTRONille tukikohdan.


title: Viron merivoimat

text: Toukokuusta 2005 maaliskuuhun 2006 laivaston lippulaiva EML "Admiral Pitka" oli Naton valmiusjoukkoon kuuluvan miinanraivausryhmä 1:n lippulaivana. Alus oli samalla ensimmäinen Baltian maiden alus osastossa.


title: Viron merivoimat

text: Laivaston tärkein tehtävä on miinanraivauskyvyn luominen, joka on samalla sen rauhanajantehtävä. Maailmansotien aikana Itämereen laskettiin yli 80 000 miinaa, ja vuodesta 1995 alkaen laivaston miinaosasto on toiminut läheisessä yhteistoiminnassa muiden Itämeren laivastojen kanssa taatakseen turvallisen merenkulun.


title: Viron merivoimat

text: Viron merivoimien alusten nimi alkaa lyhenteellä "EML" ("Eesti Mereväe Laev" eli suomeksi "Viron meriväen (merivoimien) laiva").


title: Aapo Pihlajamäki

text: Aapo Pihlajamäki (sukunimi vuoteen 1892 "Saastamoinen", 1. kesäkuuta 1861 Kiuruvesi – 2. joulukuuta 1956) oli suomalainen näyttelijä.


title: Aapo Pihlajamäki

text: Pihlajamäen vanhemmat olivat puuseppä Pekka Saastamoinen ja Ulrika Tallgren. Hän toimi näyttelijänä August Aspegrenin kansanteatterissa 1887–1897, johtajana ja näyttelijänä Uudessa Teatterissa 1897–1899 sekä näyttelijänä ja ohjaajana Suomalaisessa maaseututeatterissa 1899–1903 ja Kasimir Leinon Suomen Näyttämöllä 1903–1904. Viimeksi Pihlajamäki oli Kansallisteatterissa näyttelijänä 1904–1934 ja ohjaajana 1914–1917. Pihlajamäki oli Kansallisteatterin näyttelijäyhdistyksen johtokunnan jäsen 1914–1934 ja Suomen näyttelijäliiton hallituksen jäsen vuodesta 1925.


title: Aapo Pihlajamäki

text: Aapo Pihlajamäki oli naimisissa vuodesta 1906 näyttelijä Hilda Johanna Koivisto-Martinin kanssa.


title: Miesten 10 metrin ilmapistooli ammunnan maailmancupin finaalissa 2008

text: Miesten 10 m ilmapistooli ammuttiin maailmancupin finaalissa Bangkokissa Thaimaassa 5. marraskuuta 2008. Kilpailun voitti Ukrainan Oleh Omeltšuk tuloksella 687,4 (585+102,4).


title: Everson

text: Everson Pereira da Silva eli Everson (s. 10. marraskuuta 1975 Campo Grande, Brasilia) on brasilialainen jalkapalloilija, pelipaikaltaan puolustava keskikenttäpelaaja. Hän edustaa saksalaista TuS Koblenzia.


title: Hanny Allston

text: Johanna "Hanny" Allston (s. 12. helmikuuta 1986) on australialainen suunnistaja ja kestävyysjuoksija.


title: Hanny Allston

text: Suunnistuksen nuorten MM-kilpailuissa 2005 Allston voitti pronssia keskimatkalta. Seuraavana vuonna nuorten MM-kisoissa Allston voitti kultaa pitkällä matkalla ja hopeaa sprintissä. Aikuisten MM-kisoissa 2006 hän voitti kultaa sprintissä. Allstonista tuli ensimmäinen suunnistuksen maailmanmestaruuden voittanut australialainen.


title: Hanny Allston

text: Allston voitti Melbournen maratonin vuonna 2007 ajalla 2.40.34.


title: Mari Lehtonen

text: Mari Lehtonen (s. 23. toukokuuta 1975) on suomalainen näyttelijä. Lehtonen on valmistunut vuonna 1999 Teatterikorkeakoulusta. Hän on naimisissa ohjaaja-käsikirjoittaja Juha Jokelan kanssa, ja heillä on kaksi tytärtä.


title: The Last Kind Words

text: The Last Kind Words on DevilDriverin kolmas studioalbumi, joka julkaistiin 19. kesäkuuta 2007 Isossa-Britanniassa ja 31. heinäkuuta 2007 Yhdysvalloissa.


title: The Last Kind Words

text: Albumi debytoi Billboard 200 -listan sijalla 48, ja se myi noin 14 000 kopiota ensimmäisellä viikolla.


title: Abderraouf Ratouli

text: Abderraouf Ratouli (s. 15. toukokuuta 1981) on tunisialainen jalkapallomaalivahti, joka pelaa tällä hetkellä kotimaassaan CS Sfaxienin riveissä. Hän on pelannut urallaan myös Espérancessa ja Jendouba Sportissa. Ratouli on pelanut myös Tunisian nuorten maajoukkueessa vuosina 1998–2000.


title: Vuoden kokki

text: Vuoden Kokki on ruoanlaiton suomenmestaruuskilpailu, jota on järjestetty vuodesta 1995. Ensimmäisen voiton vei Pekka Terävä.


title: Vuoden kokki

text: Kilpailua tuomaroivat alan parhaat osaajat. Pisteitä saa muun muassa annosten mausta ja herkullisuudesta sekä raaka-aineiden oikeaoppisesta käytöstä ja luovuudesta. Keittiötyöskentelyä valvovat erikseen keittiötuomarit, jotka huomioivat muun muassa hygieniaa, huolellisuutta, taloudellisuutta sekä kilpailun sääntöjen noudattamista esimerkiksi välineiden suhteen.


title: Vuoden kokki

text: Kilpailukausi kestää vuoden ja on toiminut ponnahduslautana monen keittiömestarin uralla. Toistaiseksi kilpailu on ollut miesvaltainen. Ensimmäinen ja tähän saakka ainoa naisvoittaja on Peppi Aralehto vuodelta 2000. Vuodesta 2013 Vuoden Kokki -kilpailun rinnalla on järjestetty samanaikaisesti Vuoden Tarjoilija -kilpailua, jonka tarkoituksena on lisätä alan arvostusta ja ammattitaitoa.


title: Vuoden kokki

text:
Vuoden Kokki- ja Vuoden Tarjoilija -kilpailujen järjestäjä on ELO – Suomalaisen ruokakulttuurin edistämissäätiö. ELO-säätiö vastaa myös maailmanmestaruuskilpailun Bocuse d’Or -kilpailun järjestämisestä Suomessa. Säätiön tavoitteena on edistää suomalaisen ruokakulttuurin tunnettuutta Suomessa ja maailmalla.
Vuoden Kokki -kilpailun ovat voittaneet:


title: Vuoden kokki

text: Ensimmäiset Vuoden Kokki -nimellä käydyt kilpailut järjesti Hotelli- ja Ravitsemisalan Yrittäjäliitto ry (HRY). Turussa vuonna 1980 käydyn kilpailun voitti Tapio Tolvanen Lahdesta. Muut voittajat olivat Matti Muuronen (1982), Jens Sandström (1984), Helena Ollila (1986), Arto Johansson (1988) ja Mika Repo (1990). HRY:n järjestämän kilpailun yhtenä tavoitteena oli saada reseptejä jäsenyritysten käyttöön. Osallistumisoikeus oli yrittäjäliiton jäsenillä ja jäsenyritysten henkilökunnalla.


title: Vuoden kokki

text: Suomen Keittiömestarit ry järjesti Jyväskylässä "Kokki -95" -nimisen kilpailun, joka toimi tulevien kilpailujen mallina. Tästä tapahtumasta on myöhemmin käytetty myös Vuoden Kokki -nimeä. Kilpailutoimintaa varten perustettu Vuoden Kokki ry käynnisti nykymuotoisen kilpailun ja järjesti sen vuosina 1996–2005.


title: Vuoden kokki

text: Välivuosien (2006–2009) jälkeen ELO – Suomalaisen ruokakulttuurin edistämissäätiö (aikaisemmalta nimeltään Gastronomie Finlande -säätiö) on järjestänyt kilpailuja.


title: Euroliiga-kausi 2008–2009

text: Euroliigakausi 2008-2009 oli yhdeksäs ULEB-liiton järjestämä kansainvälinen koripalloturnaus. Edellisvuoden mestari oli CSKA Moskova ja Final Four pelattiin O2 World -areenassa Berliinissä. Kauden voitti Panathinaikos BC.


title: Euroliiga-kausi 2008–2009

text: Alkoi 20. lokakuuta 2008 ja päättyi 15. tammikuuta 2009. Poiketen viime kaudesta joukkueet jaettiin kuuden joukkueen kesken neljän joukkueen lohkoihin. Ennen oli ollut kahdeksan joukkueen lohkoja kolme. Lohkojen neljä parasta pääsivät jatkoon.


title: Euroliiga-kausi 2008–2009

text: 16 jäljellä olevaa joukkuetta jaettiin neljän joukkuen lohkoihin, joista kaksi pääsi kahdeksan parhaan joukkoon. Pelattiin 28. tammikuuta - 12. maaliskuuta 2009


title: Euroliiga-kausi 2008–2009

text: Pelit pelataan paras viidestä –menetelmällä ja parien voittajat pääsevät Final Fouriin. Top-16 lohkojen voittajat pelaavat lohkokakkosia vastaan ja lohkoykkösillä on kotietu. Kaksi ensimmäistä peliä pelataan voittajan kotikentällä ja kaksi seuraavaa pelataan vieraiden kotikentällä. Mahdollinen viides peli pelataan lohkoykkösen kotikentällä. Pelattiin 24. maaliskuuta – 9. huhtikuuta 2009


title: Euroliiga-kausi 2008–2009

text: Parit pelaavat kerran toisiaan vastaan ja parien voittajat etenevät finaaliin. Parien häviäjät pelaavat pronssipelin toisiaan vastaan. Pelit pelataan 1. toukokuuta - 3. toukokuuta Berliinissä O2 Worldissa.


title: Rakennustehokkuus

text: Rakennustehokkuus tai tehokkuusluku (e) kuvaa alueella olevien rakennusten pinta-alaa suhteessa alueen pinta-alaan. Tehokkuusluku lasketaan kerrosten yhteenlasketun pinta-alan suhteena tontin (e), korttelin (e) tai alueen (e) pinta-alaan.


title: Vaellusnopeus

text: Vaellusnopeus on keskimääräinen nopeus, jolla hiukkanen (yleensä elektroni) liikkuu sähkökentän vaikutuksesta sähkövirrassa.


title: Vaellusnopeus

text: Vaellusnopeus voidaan laskea seuraavasta kaavasta:


title: Vaellusnopeus

text: Aloitamme sähkövirran määrittelevästä kaavasta:


title: Vaellusnopeus

text: Varaus "ΔQ" voidaan esittää hiukkasten lukumäärän ja yksittäisen hiukkasen varauksen tulona. Edelleen johtimen tilavuus ("V") on sama kuin sen poikkipinta-alan ("A") ja pituuden (Δx) tulo. voidaan jakaa pinta-alaksi ja matkaksi. Johtimen pituus eli hiukkasten kulkema matka taas voidaan ilmoittaa niiden nopeuden ja ajan avulla:


title: Vaellusnopeus

text: Sijoitetaan tämä alkuperäiseen sähkövirran kaavaan ja ratkaistaan nopeus:


title: Vaellusnopeus

text: Tavallisimmin sähkönjohtimet tehdään kuparilangasta. Koska kuparin tiheys on 8,94 g/cm³ = 8940 kg/m³ ja atomipaino on 63,546 g/mol, joten kuutiosenttimetrissä kuparia on 8,94 / 63,546 = 0,1406855 moolia. Koska yhdessä moolissa kuparia on 6,023·10 atomia (Avogadron vakio, on kuutiosenttimetrissä kuparia 6.02×10 × 0,1406855 = 8,5·10 ja kuutiometrissä 8,5·10 atomia. Koska kuparissa on yksi johtavuuselektroni atomia kohti, on niitäkin "n" = 8,5·10 kappaletta kuutiometriä kohti.


title: Vaellusnopeus

text: Alla olevaan taulukkoon on laskettu eri metallien elektronitiheyksiä.


title: Vaellusnopeus

text: Oletetaan, että kuparijohtimessa kulkee kolmen ampeerin virta ja että poikkileikkaukseltaan ympyrän muotoisen johtimen paksuus on 1 mm, joten ympyrän radan säteeksi saadaan 0,0005 m. Silloin sen poikkipinta-ala on 7.85·10 m. Elektronin varaus on -1,602·10 C. Niiden vaellusnopeus voidaan siis laskea seuraavasti:


Vaellusnopeus


title: Vaellusnopeus

text: v= {3 A \over \big(


title: Abašan piirikunta

text: Abašan piirikunta () on piirikunta Samegrelo ja Zemo Svanetin alueella Georgiassa. Piirikunnassa on noin 28 200 asukasta (vuonna 2006) ja sen pinta-ala on 321 neliökilometriä. Sen hallinnollinen keskus on Abašan kaupunki.


title: Abašan piirikunta

text: Piirikunta sijaitsee Samegrelon alueen kaakkoisosassa Rioni-joen pohjoispuolella. Tbilisin ja Suhumin välinen rautatie kulkee piirikunnan läpi.


title: Mio Technology

text: Mio Technology Ltd. on taiwanilainen kulutuselektroniikan valmistaja. Se on MitAC Int'l Corporation -yhtiön tytäryritys. Yrityksen tuotteisiin kuuluvat PDA-tietokoneet, älypuhelimet ja henkilökohtaiset paikannuslaitteet. Sen tuotemerkit ovat Navman ja Mio.


title: Mio Technology

text: Mio Technologyllä on toimintoja Taiwanissa, Kiinassa, Japanissa, Etelä-Koreassa, Australiassa, Yhdysvalloissa ja Euroopan unionin alueella. Mio Technology kuuluu maailman suurimpiin paikannuslaitteiden valmistajiin.


title: Hei

text: Hei voi tarkoittaa seuraavia:


title: Waka/Jawaka

text: Waka/Jawaka on Frank Zappan albumi vuodelta 1972. Zappan päästudioalbumien kronologiassa se on kaikkiaan neljästoista. Albumi on voimakkaasti jazzvaikutteinen, ja sitä voidaan tyylillisesti pitää jatkumona vuoden 1969 "Hot Ratsille" sekä edeltäjänä samana vuonna 1972 julkaistulle eräänlaiselle sisaralbumilleen, "The Grand Wazoolle". "Hot Rats" -albumin nimi esiintyy myös "Waka/Jawakan" kansikuvassa kuvattuna vessalavuaarin kahteen hanaan. "Waka/Jawaka" -nimi viittaa onomatopoeettisesti vahvasti tuona aika valtavaan suosioon nousussa olleeseen wahwah-pedaalin avulla luotuun kitaran komppaussoundiin.


title: Waka/Jawaka

text: Albumista julkaistiin uudelleenremasteroidut digitaaliset CD-versiot Rykodisc-levy-yhtiön kautta vuosina 1989 ja 1995.


title: Badrin taistelu

text: Badrin taistelu käytiin vuonna 624 Hijazin alueella Badrin kaivolla. Se oli ensimmäinen suuri taistelu islamin leviämissodissa. Taistelu käytiin Medinaan paenneiden muslimien ja Mekan valtaheimo Quraishin karavaanin ja sitä suojelemaan lähetettyjen joukkojen välillä. Taistelun kertomus tunnetaan Muhammadin elämäkerran perusteella, joka on kirjoitettu sata vuotta itse tapahtumien jälkeen. Taistelu päättyi muslimien voittoon ja myöhemmin käytiin vielä muita yhteenottoja mekkalaisten ja muslimien välillä.


title: Badrin taistelu

text: Badrin taistelun tarina tunnetaan profeetta Muhammadin elämäkerrasta, joka on kirjoitettu sata vuotta taistelun käymisen jälkeen. Muhammad oli vuonna 622 saapunut Mekasta Medinaan mukanaan joitakin pakolaisia. Medina oli keidaskaupunki, jossa vapaata viljelymaata oli vain rajallisesti ja niinpä muslimien oli turvauduttava elinkeinonaan ryöstelyihin. Ryöstöretkiä tehtiin etenkin Mekan valtaheimo Quraishin karavaaneja vastaan. Vuonna 624 Muhammad kuuli suuren karavaanin olevan lähestymässä Mekkaa ja muslimit päättivät hyökätä sitä vastaan. Muhammad alkoi koota joukkojaan Medinassa, samalla kun hyökkäystä epäillyt karavaanin komentaja Abu Sufyan pyysi vahvistuksia Mekasta. Mekan ylimystö suostuikin lähettämään karavaanin suojaksi lähes tuhannen miehen osaston, Muhammadin joukkoihin kuului vain noin 300 miestä ja 70 kamelia. Muslimit pitivät karavaanin mekkalaisista vahvistuksista kuultuaan neuvonpidon, josta tunnetaan todennäköisesti myöhemmin sepitettyjä kuvauksia. Taisteluun ryhtymistä verrattiin israelilaisten taisteluihin Pyhästä maasta ja sen tarkoituksena luonnehdittiin olleen Mekan ja Kaaban valloitus. On kuitenkin todellisuudessa epävarmaa, oliko taisteluun ryhmittymisen taustalla alun perin laisinkaan pyrkimys valloituksiin. Taistelun kuvaukset antavat myös Muhammadille merkittävän roolin sotapäällikkönä. Muhammad kuvataan muun muassa Abu Bakrin mukana tiedustelemassa maastoa, muta hänen todellinen osuutensa on sotapäällikkönä on kuitenkin epävarmaa.


title: Badrin taistelu

text: Mekkaan kulkenut karavaani pääsi vahvistuksiensa suojiin ennen kuin muslimit tavoittivat sen. Muslimit ja quraishilaiset joukot kohtasivat Badrin kaivolla, josta muslimit olivat ottaneet asemat ennen vihollistensa saapumista. Muhammad ei ottanut osaa tulevaan taisteluun, vaan hänelle rakennettiin maja, jossa hän oleskeli taistelun ajan. Taistelun ollessa aluillaan osa quraishilaisista ei olisi halunnut ryhtyä yhteenottoon muslimeja vastaan, joista osa oli heidän sukulaisiaan. Taistelu olisi myös saattanut johtaa verikoston kierteeseen. Muhammadin vannoutuneen vihollisen Abu Jahlin onnistui kuitenkin kääntää joukkojen mielipiteen taisteluun ryhtymisen puolelle. Ajalleen tyypillisesti varsinaista taistelua edelsi eri osapuolten kaksintaistelut, joihin osallistui muslimien puolelta Muhammadin setä Hamza ibn Abdalmuttalib ja Ali ibn abi Tabi. Taistelu alkoi Muhammadin jaettua joukoille ohjeita ja luvattua kaikkien kaatuvien pääsevän paratiisiin. Muhammad palasi majaansa ja varsinainen taistelu alkoi.


title: Badrin taistelu

text: Alivoimaset muslimit saivat yllättäen vahvistuksia, kun arkkienkeli Gabriel Haizum-hevosellaan enkeliarmeijan johdossa mukaan taisteluun. Eri kuvausten mukaan enkeliarmeijan ratsastusta todistivat silminnäkijät, tai vaihtoehtoisesti muslimien vihollisten sanottiin kaatuneen kuolleina maahan ilman, että heihin olisi vaikuttaneen osuneen mitään. Taistelu päättyi muslimien voittoon.


title: Badrin taistelu

text: Suuri joukko mekkalaisia oli saanut surmansa taistelussa ja heidän joukossaan oli Muhammadin vanha vihollinen Abu Jahl. Mekkalaisten kaatuneiden määrä oli noin 100 ja muslimien alle 20. Muslimien käsiin jäi suuri sotasaalis, josta voittajat alkoivat kiistellä keskenään. Muhammad päätti kiistan jakamalla saaliin tasan voittaneiden kesken ja kiistojen takia ilmoitettiin Koraanin kahdeksas, eli Sotasaaliiden suura. Suurassa voitto liitetään Jumalan toimintaan ja jae 17 mainitseekin "Kun sinä ammuit nuolen, et ampujana ollut sinä vaan Jumala". Muhammadin elämäkerran mukaan taistelu oli vain alkua muslimien valloitusretkille. Muhammad palasi joukkoineen Medinaan, josta lähdettiin vain viikon levon jkälkeen uusille sotaretkille. Myöhemmin muslimien mainitaan kärsineen tappion mekkalaisille Uhudin taistelussa, mutta heidät voitettiin sen jälkeen niin sanotussa vallihautasodassa. Lopulta muslimit valtasivat myös Mekan.


title: Badrin taistelu

text: Islamilaisessa historiankirjoituksessa Badrin taistelua on perusteltu muslimeihin Mekassa suunnatulla vainolla. Mekan on katsottu olleen myös pyhä kaupunki, johon muslimeilla oli oikeus samaan tapaan, kuin juutalaisilla Pyhään maahan.


title: Badrin taistelu

text: Badr mainitaan Koraanissa vain kerran (3:123). Badrin taistelusta kirjoittaa sen jälkeen vasta Ibn Hisham (k.834) ja silloin hyvin yksityiskohtaisesti. Aikaa oli tällä välin kuitenkin kulunut yli 200 vuotta. Islamin tutkija Christoph Luxenberg on esittänyt teorian, jonka mukaan Koraanin sanat "Jumala auttoi teitä Badrissa" on käännetty väärin ja oikea tulkinta olisi "Jumala auttoi teitä taivaallisella avulla" (bi-'idr). Tähän sanaan päästään, kun myöhemmin lisätty diakriittinen piste poistetaan ja sana luetaan syyriaksi eikä arabiaksi. Taivaallisesta avusta puhutaankin heti seuraavassa jakeessa: "Herranne lähettää teidän avuksenne 3000 enkeliä". Kyseessä olisi siis Koraanin konsonanttikirjoituksen väärintulkinta. Tällöin sen enempää Badria kuin Badrin taistelua ei olisi ollut olemassakaan.


title: Unkarin kansallismuseo

text: Unkarin kansallismuseo on Unkarin pääkaupungissa Budapestissa sijaitseva museo, jonka tehtävä on Unkariin liittyvän historiallisen aineiston kerääminen, säilyttäminen ja käsitteleminen sekä sen esittely yleisölle. Museon kokoelmissa on yli miljoona esinettä. Se sijaitsee VIII osa-alueella Pienellä kehäkadulla, joka on sen kohdalla nimetty Múzeum körútiksi ().


title: Unkarin kansallismuseo

text: Vuonna 1802 kreivi Ferenc Széchényi lahjoitti yksityiskokoelmansa "kansakunnalle" Unkarin kansallismuseon perustamiseksi. Kokoelma sijoitettiin aluksi luostariin Pestiin. Vuoden 1807 valtiopäivät julistivat kokoelman kansalliseksi omaisuudeksi ja pyysivät kansalaisia tekemään lahjoituksia uudelle museolle. Yksi tärkeimpiä lahjoituksia oli Julia Festetichin mineraalikokoelma, josta tuli myöhemmän Luonnonhistoriallisen museon perusta. Lahjoitusten lisäksi kokoelma kartutettiin ostamalla: esimerkiksi vuoden 1832–1836 valtiopäivät ostivat Miklós Jankovichin arvokkaan kokoelman.


title: Unkarin kansallismuseo

text: Samoilla valtiopäivillä myönnettiin rahoitus uudelle, itsenäiselle museorakennukselle. Rakennuksen suunnittelijaksi valittiin Mihály Pollack, Unkarin uusklassismin ajan johtava arkkitehti. Rakennustyöt alkoivat 1837 ja päättyivät kymmenen vuotta myöhemmin. Vuosina 1926 ja 1927 museoon tehtiin peruskorjaus, jolloin ullakolle rakennettiin uudet varastotilat.


title: Unkarin kansallismuseo

text: 1800-luvun jälkipuolella museorakennus kävi pieneksi yhä laajenevalle kokoelmalle, ja lisäksi kansainvälisessä museologiassa alettiin korostaa erikoisalojen museoiden merkitystä. Siksi osa kansallismuseon kokoelmista siirrettiin 1872 Taideteollisuusmuseoon ja 1896 Unkarin taidemuseoon. Vuonna 1949 Kansallismuseosta erotettiin Kansatieteellinen ja Luonnonhistoriallinen museo ja perustettiin erillinen kansalliskirjasto.


title: Unkarin kansallismuseo

text: Vuonna 1960 Kansallismuseoon liitettiin hallinnollisesti eräitä toisilla paikkakunnilla sijaitsevia museoita: Kuningas Matiaksen museo Visegrádissa, Rákóczin museo Sárospatakissa ja Lajos Kossuthin museo Monokissa. Vuonna 1985 siihen liitettiin vielä Esztergomin linnamuseo.


title: Unkarin kansallismuseo

text: Museo oli merkittävä roolissa vuoden 1848 vallankumouksessa. Runoilija Sándor Petőfi lausui museon portailta 15. maaliskuuta 1848 ensimmäisen kerran uuden kansallislaulun sanat: "Vannokaa: ei enää meitä orjiks saa!" Samana vuonna Unkarin ensimmäisen edustuksellisen parlamentin ylähuone piti kokouksensa museossa, ja ylähuone kokoontui siellä siihen asti, kunnes parlamenttitalo valmistui. Kansallismuseosta on tullut Unkarin kansan vapauden symboli, ja vuoden 1848 muistopäivän juhlatilaisuudet pidetään museon edessä.


title: Unkarin kansallismuseo

text: Museon pysyvät näyttelyt esittelevät Unkarin historiaa valtion perustamisesta nykypäivään, Unkarin alueella asuneiden kansojen historiaa vuodesta 400 000 eaa. lähtien ja unkarilaisten tieteentekijöiden saavutuksia. Siellä on myös roomalaisajan sekä keskiajan ja varhaisen uuden ajan lapidariumit eli kiviesineiden kokoelmat.


title: Unkarin kansallismuseo

text: Museon tunnetuimpia esineitä on Unkarin kuninkaiden kruunajaisviitta. Siinä olevan kirjailun mukaan Pyhä Tapani ja kuningatar Gisela lahjoittivat sen Székesfehérvárin Pyhän Marian kirkolle vuonna 1031. Viitta on tehty silkistä ja se on lähes kokonaan kirjailtu kultalangalla. Ensimmäinen maininta siitä kruunajaisviittana on Endre III:n kruunajaisista vuodelta 1290.


title: Unkarin kansallismuseo

text: Museota ympäröi laaja puutarha. Sen perustamiseksi hankittiin varoja pitämällä museossa konsertteja, joita johtivat kuuluisat säveltäjät kuten Ferenc Liszt ja Ferenc Erkel. Puutarhalla on yhä tärkeä rooli kaupungin kulttuurielämässä, ja siellä järjestetään Kansallismuseon festivaalit.


title: Unkarin kansallismuseo

text: Viimeisen 150 vuoden aikana puutarhaan on pystytetty useita monumentteja kirjallisuuden ja historian merkkihenkilöiden muistoksi. Taidehistoriallisesti merkittävin on runoilija János Aranyn patsas, joka on koristanut puutarhaa vuodesta 1893. Ensimmäinen patsas pystytettiin runoilija Dániel Berzsenyin muistoksi, ja vuotta myöhemmin valmistui kirjailija Ferenc Kazinczyn muistomerkki. Ajan mittaan patsaan puistoon ovat saaneet taidemaalari ja kirjailija Károly Kisfaludy, runoilija Sándor Kisfaludy, museon perustaja kreivi Ferenc Széchényi ja tiedemies Ottó Herman. Myös Giuseppe Garibaldilla, Unkarin vallankumouksen sotilasjohtajalla, on patsas puutarhassa.


title: Septentrio

text: Septentrio Satellite Navigation N.V. on belgialainen vuonna 2000 perustettu satelliittipaikannuslaitteden suunnittelija ja valmistaja. Sen tuotteet ovat monitaajuusvastaanottimia mm. ilmakuvauksen tarpeisiin. Se syntyi belgialaisen Interuniversity Micro Electronics Center-tutkimuslaitoksen tietotaidon kaupallisen hyödyntämiseen. Yhtiössä on 50 työntekijää.


title: Kaunotar ja kulkuri (Saara Suvannon albumi)

text: Kaunotar ja kulkuri on Saara Suvannon kolmas ja viimeinen, vuonna 1992 julkaistu, albumi. Levyn tuotti ja sovitti Ilpo Murtojärvi. Se äänitettiin Riverside-studiolla Turussa. Seuraavien kappaleiden lauluosuudet äänitti Hate Hämäläinen Music Makers -studiossa Helsingissä: Enkeli, Kiitos rakkaudestasi, Sihteerin blues, Lähden lätkimään, Hurja cowboy, Nahariyyan lilja ja Et syntynyt pojakseni Albumin kappaleista julkaistiin singlenä "Yhdessä huomiseen/Nuo tummat pilvet" (Sonet, 1991), "Hurja cowboy/Nahariyyan lilja" (Sonet, 1992) ja "Kaunotar ja kulkuri/Kyyneleet" (Sonet, 1992).


title: Siperianrastas

text: Siperianrastas ("Geokichla sibirica") on aasialainen rastaslaji.


title: Siperianrastas

text: Linnun pituus on noin 22 cm, siipien kärkiväli 34–36 cm ja paino keskimäärin noin 70 g. Siperianrastas on kooltaan kuin laulurastas. Juhlapukuinen koiras on päästä ja yläpuolelta musta tai tumman sinertävän harmaa, alapuolella erottuu muuten tummanharmaasta valkoinen takavatsa, pyrstön kärki, siipien kaksi leveää juovaa ja silmäkulmajuova. Naaras on selkäpuolelta oliivinruskea ja alapuolelta valkoinen suttuisin ruskein täplin. Myös sen pyrstön kärki on valkoinen, samoin silmäkulmajuova.


title: Siperianrastas

text: Lajin esiintymisaluetta on Siperia aina Ohotanmerelle, Japaninmerelle ja Pohjois-Kiinaan saakka. Japanissa ja Sahalinilla pesii alalaji "davisoni". Laji on muuttolintu, joka talvehtii Etelä-Aasiassa muun muassa Intiassa ja Malesiassa. Lajia tavataan hyvin harvoin Euroopassa. Suomessa sitä ei ole tavattu.


title: Siperianrastas

text: Siperianrastaan pesimäaikainen elinympäristö on havumetsä eli taiga. Laji esiintyy pääasiassa alavilla mailla, paikoin myös vuoristossa.


title: Siperianrastas

text: Lintu on kaikkiruokainen.


title: Death Magic Doom

text: Death Magic Doom on Candlemassin albumi, joka julkaistiin 3. huhtikuuta 2009. Yhtyeen kokoonpano nauhoituksissa oli sama kuin edellisellä King of the Grey Islands -albumilla. Rajoitetun painoksen mukana julkaistiin DVD, joka sisältää videomateriaalia levyn nauhoituksista ja Yhdysvaltojen kiertueelta vuodelta 2008.


title: Navman

text: Navman oli uusiseelantilainen satelliittipaikannuksen teknologiayhtiö, joka aloitti toimintansa vuonna 1986 nimellä Talon Technology. MiTAC osti sen vuonna 2004 ja nyt yrityksen toiminnot jatkuvat pääosin Mio Technology-yhtiössä ja pienemmältä osin Navman Wireless -yhtiössä. Navman on tunnettu tuotemerkki, joka on edelleen esillä esim. autonavigaatiolaitteissa, mutta MiTACin osana.


title: Nokia E71

text: Nokia E71 on Nokian valmistama älypuhelin, joka kuuluu Eseries-sarjaan. Se tuli markkinoille heinäkuussa 2008. E71 on pärjännyt hyvin kansainvälisessä vertailussa, muun muassa "Mobile Choice" -lehti valitsisi sen vuoden älypuhelimeksi.


title: Nokia E71

text: E71:ssä on QWERTY-näppäimistö tavallisen numeronäppäimistön sijaan.


title: Akhalkalakin piirikunta

text: Akhalkalakin piirikunta () on piirikunta Samtskhe-Džavakhetin hallintoalueella Georgiassa. Piirikunnassa on noin 62 500 asukasta (vuonna 2006) ja sen pinta-ala on 1 235 neliökilometriä. Valtaosa alueen asukkaista on armenialaisia. Piirikunnan keskus on Akhalkalakin kaupunki.


title: Akhaltsikhen piirikunta

text: Akhaltsikhen piirikunta () on piirikunta Samtskhe-Džavakhetin hallintoalueella Georgiassa. Piirikunnassa on noin 46 900 asukasta (vuonna 2006) ja sen pinta-ala on 1 010 neliökilometriä.


title: Akhaltsikhen piirikunta

text: Noin 37 prosenttia Akhaltsikhen alueen asukkaista on armenialaisia ja valtaosa lopuista georgialaisia (vuonna 2002). Piirikunnan hallinnollisena keskuksena toimii Akhaltsikhen kaupunki. Piirikunnassa on myös toinen kaupunki, Vale.


title: Raakakypsytys

text: Raakakypsytys on lihan kypsentämistä raakana. Tällöin sen omat entsyymit hajottavat lihan sidekudosta, mikä mureuttaa lihaa.


title: Raakakypsytys

text: Raakakypsytys voidaan tehdä riiputtamalla ruhoja jäähdyttämössä 0 °C:ssa muutaman vuorokauden ajan. Toinen tapa kypsentää on paloiteltuna tyhjiöpakkauksissa tai astioissa. Luisia ruhonosia tai sianlihaa ei aina raakakypsytetä.


title: Avtomobilist Jekaterinburg

text: HK Avtomobilist () on venäläinen jääkiekkoseura Jekaterinburgista Keski-Uralilta. Se pelaa Venäjän korkeimmalla sarjatasolla, KHL-liigan itäisen konferenssin Harlamov-divisioonassa.


title: Avtomobilist Jekaterinburg

text: Seura perustettiin vuonna 2006 Dinamo-Energija Jekaterinburgin raunioille. Seuran nimi Avtomobilist viittaa Dinamo-Energijan aiemmin käyttämään nimeen "Sverdlovsk Avtomobilist". Seuran oli määrä osallistua jo syksyllä 2008 silloin alkaneeseen KHL:ään, mutta taloudellisten syiden vuoksi se joutui tuolloin jatkamaan Vysšaja Ligassa. HK Himik Voskresensk otti Avtomobilistin paikan KHL:ssä. Kaudeksi 2009–2010 Avtomobilist siirtyi KHL:ään, jossa se on kuitenkin menestynyt liigan keskitasoa heikommin.


title: Sidecar

text: Sidecar on klassinen drinkki, joka perinteisestii tehdään konjakista, appelsiinilikööristä (Cointreau, Grand Marnier tai jokin muu triple sec -likööri) sekä sitruunamehusta. Koristeena käytetään usein sitruunanpalaa.


title: Sidecar

text: Ainesosiltaan drinkki on läheistä sukua vanhan tekotavan Brandy Daisylle, joka eroaa usein vain drinkin rakentamisen ja ainesosien suhteen Sidecarista.


title: Männyn siemen

text: Männyn siemen on Välimeren alueella, osissa Aasiaa sekä Pohjois-Amerikan länsi- ja eteläosissa tärkeä osa perinteistä ruokavaliota. Syötävistä männyn siemenistä tunnetuimpia on pinjansiemen. Tärkeitä syötäviä siemeniä tuottavia mäntylajeja ovat Välimeren alueella pinja ("Pinus pinea"), Aasiassa himalajanpähkinämänty ("Pinus gerardiana") ja siperiansembra ("Pinus sibirica") sekä Pohjois-Amerikassa coloradonpähkinämänty ("Pinus edulis"), bajanmänty ("Pinus monophylla") ja valkorunkosembra ("Pinus albicaulis").


title: Männyn siemen

text: Erityisesti pinjan siemeniä on käytetty Välimeren alueella ihmisravintona kauan, ja pinjoja on myös tarkoituksellisesti kasvatettu ja tuotu lajin luonnonvaraisilta esiintymisalueilta Espanjasta Israeliin ja Georgiaan asti jo esihistoriallisella ajalla. Pinjansiemenillä oli suuri kulttuurinen merkitys antiikin ajan kreikkalaiselle ja roomalaiselle kulttuurille, ja ne ovat nykyäänkin olennainen osa portugalilaista, espanjalaista ja italialaista keittiötä. Coloradonpähkinämännyn ja bajanmännyn siemenet ovat perinteisesti olleet tärkeä osa useiden Yhdysvaltain lounaisosien alkuperäiskansojen ruokavaliota. Yhdysvaltain luoteisosien sisämaan Salish-kansat keräsivät perinteisesti valkorunkosembran siemeniä ja jauhoivat niistä jauhoa. Himalajanpähkinämäntyä viljellään lähinnä Afganistanissa. Sen siemeniä kerätään myös luonnosta, ja siementen kerääminen on tärkeä tulonlähde tuhansille Pakistanin vuoristoissa eläville ihmisille.


title: Männyn siemen

text: Siemeniä on käytetty runsaan ravintopitoisuutensa ja hyvän makunsa vuoksi paitsi ravinnoksi sellaisenaan, myös lääkinnällisiin tarkoituksiin jauhettuna. Muun muassa spriihin uutettuna siperiansembran siemenistä on valmistettu giniin verrattavaa väkevää alkoholijuomaa, jonka tarkoitus on kuitenkin alun perin ollut lääkinnällinen. Siemenöljystä tehdään myös luonnonlääkintävoiteita esimerkiksi ihottumiin. Siemenissä on proteiineja, rasvahappoja, A- ja E- sekä liukoisia B-ryhmän vitamiineja.


title: Männyn siemen

text: Siemeniä syövät ihmisen lisäksi monet muut eläimet, erityisesti pähkinähakki. Sembransiementen käytöstä kertoo muun muassa myös romaani "Taigan erakot".


title: Männyn siemen

text: Erityisesti Kiinasta peräisin olevista männyn siemenistä voi saada ohimenevän makuaistin häiriön: Pari päivää nauttimisen jälkeen on tullut karvas tai metallinen maku suuhun, vaikka siemenissä ei ole todettu torjunta-aine- tai raskasmetallijäämiä. Kiusallinen oire katoaa noin viikossa. On epäilty, että makuaistin häiriön aiheuttaisivatkin jonkin muun lajin kuin siperiansembran, kenties koreansembran ("Pinus koraiensis") siemenet. Dysgeusian varsinainen syy on edelleen tuntematon.


title: K13V

text: K13V on Stam1na-yhtyeen DVD-julkaisu, joka ilmestyi Sakara Recordsin kautta 6. toukokuuta 2009.


title: K13V

text: Tupla-DVD:n kesto on 313 minuuttia. Se sisältää konserttitaltioinnit neljästä yhtyeen esiintymisestä vuosilta 2005–2008, yhtyeen kaikki musiikkivideot, musiikkivideoiden näin tehtiin -dokumentit sekä historiikin "Stam1nan kadonneet 13 vuotta". Historiikin on ohjannut, käsikirjoittanut ja leikannut laulaja-kitaristi Antti Hyyrynen.


title: K13V

text: "K13V" nousi ilmestymisviikollaan Suomen musiikki-DVD-listan ensimmäiseksi.


title: Nokitiainen

text: Nokitiainen ("Melaniparus niger") on eteläafrikkalainen tiaisten heimoon kuuluva varpuslintu.


title: Nokitiainen

text: Linnun pituus on noin 16 cm ja paino noin 21 g. Nokitiainen on musta, vain siivillä ja pyrstössä on valkoista kuviointia.


title: Nokitiainen

text: Nokitiainen elää eteläisessä Afrikassa Angolassa, Botswanassa, Malawissa, Mosambikissa, Namibiassa, Etelä-Afrikassa, Swazimaassa, Sambiassa ja Zimbabwessa. Sen elinympäristön ala on 2,2 miljoonaa neliökilometriä.


title: Nokitiainen

text: Lehtimetsät, joissa esiintyy hopeaketapania ("Terminalia sericea") ja "Burkea africana"-seringapuuta sekä "Combretum"-suvun puita ja pensaita. Harvalukuisena lajia tavataan myös puutarhoissa, puistoissa, akaasiametsiköissä ja istutusmetsiköissä.


title: Nokitiainen

text: Naaras rakentaa pesän puun koloon, joskus linnunpönttöön. Naaras munii 1–6 munaa, joita se hautoo noin kaksi viikkoa. Molemmat emot ja usein myös vieraat linnut ruokkivat poikasia, jotka lähtevät pesästä noin 24 päivää vanhoina. Poikaset itsenäistyvät 2,5 kuukauden ikäisinä.


title: Nokitiainen

text: Laji on pääasiassa hyönteissyöjä.


title: Jytäjyrsijät

text: Jytäjyrsijät on helsinkiläinen lapsille suunnattua rockmusiikkia esittävä yhtye. Yhtyeen kappaleissa tai esiintymisissä ei kuitenkaan ole leikitystä vaan pääasiassa on musiikki. Jytäjyrsijöiden musiikki on monipuolista rockia, jossa kohdeyleisön paljastavat ainoastaan sanoitukset. Venäjällä Jytäjyrsijät toimii nimellä Rok-Gryzuny (Рок-грызуны) ja laulujen esityskielenä on venäjä.


title: Vaeltava kuva

text: Vaeltava kuva ("Das Wandernde Bild") on Fritz Langin ohjaama saksalainen mykkäelokuva vuodelta 1920. Elokuvan käsikirjoitti Thea von Harbou ja sen tuotti Joe Mayn May-Film-yhtiö.


title: Vaeltava kuva

text: "Vaeltava kuva" oli ensimmäinen elokuva, joka syntyi Harboun ja Langin yhteistyönä. Sitä kuvattiin vuoristoisella alueella Baijerin Alpeilla Königsseen rannalla lähellä Berchtesgadenin kaupunkia. Elokuva oli viimeinen, jonka Lang ohjasi Joe Maylle. Lang jätti Mayn yhtiön, kun hän koki itsensä petetyksi, kun ei ollut saanut ohjata "Unelmien temppeliä".


title: Vaeltava kuva

text: "Vaeltavaa kuvaa" pidettiin pitkään kadonneena elokuvana. Se löydettiin kuinkin São Paulosta 1986. Restauroidusta versiosta puuttuu kuitenkin osa elokuvasta, eikä juonesta saa aivan täyttä selvyyttä.


title: Abdelkarim Nafti

text: Abdelkarim "Karim" Nafti (, s. 3. elokuuta 1981) on tunisialainen jalkapalloilija, pelipaikaltaan keskikenttäpelaaja. Hän edustaa Tunisian pääsarjassa pelaavaa Club Africainia.


title: Abdelkarim Nafti

text: Nafti aloitti ammattilaisuransa CS Sfaxienissa, jossa hän voitti Tunisian mestaruuden kaudella 2004–2005. Hän pelasi 6 kuukautta lainalla saudiarabialaisessa Al-Nasrissa.


title: Abdelkarim Nafti

text: Tammikuussa 2010 Nafti siirtyi sudanilaiseen Al-Merreikh joukkueeseen. Hän saavutti joukkueessa Sudanin cupin vuonna 2010 ja Sudanin mestaruuden 2011.


title: Abdelkarim Nafti

text: Marraskuussa 2011 Nafti allekirjoitti kahden ja puolen vuoden sopimuksen tunisialaisen Club Africainin kanssa.


title: Margaret Sanger

text: Margaret Higgins Sanger Slee (14. syyskuuta 1879 Corning – 6. syyskuuta 1966 Tucson) oli yhdysvaltalainen sairaanhoitaja, ehkäisypillerin ideoija, perhesuunnittelun uranuurtaja ja feministi. Hän keksi käsitteen ”syntyvyyden säännöstely” ja toimi sen laillistamiseksi. Sanger perusti Planned Parenthood -järjestön. Sanger oli eugeniikan kannattaja.


title: Margaret Sanger

text: Sanger aloitti uransa seksuaalivalistajana pitämällä sanomalehtikolumnia ”Mitä jokaisen tytön tulisi tietää” "New York Call" -nimisessä sanomalehdessä vuosina 1912–1913. Vuonna 1914 Sanger julkaisi oman feministilehtensä "The Woman Rebel", jossa hän edisti syntyvyyden säännöstelyä.


title: Margaret Sanger

text: Sanger toi esille ajatuksen ehkäisypilleristä jo vuonna 1912. Hänen oma äitinsä oli ollut raskaana 18 kertaa ja kuoli 50-vuotiaana. Sangerin aloitteesta Gregory Pincus ja John Rock kehittivät myöhemmin e-pillerin, ja ehkäisystä tuli yleistä. Sanger ajatteli että ehkäisypillerin avulla pystytään välttämään menehtymiset ja loukkaantumiset itseaiheutettuissa aborteissa sekä välttämään lukuisten synnytysten negatiiviset terveysvaikutukset. Sanger myös järkeili että ehkäisypilleri mahdollistaisi naisten löytää enemmän nautintoa seksuaalisesta kanssakäymisestä, kun nainen pystyy päättämään milloin ja josko tulee raskaaksi.


title: Margaret Sanger

text: Sangerin perustamasta Planned Parenhoodista on teoria, jonka mukaan Sanger olisi halunnut rajoittaa Yhdysvaltojen mustan väestönosan lisääntymistä. Vuonna 2011 republikaanipoliitikko Hermann Cain on väittänyt, että Sangerin alkuperäinen tarkoitus oli tehdä mustien kansanmurha Planned Parenthoodin avulla. Cainin mukaan Planned Parenthoodin toimipisteet on ollut alusta alkaen tarkoitus sijoittaa mustien asuinalueille.


title: Pohjois-Atlantin kiertoliike

text: Pohjois-Atlantin kiertoliike koostuu tuulien synnyttämistä pintavirtauksista (esim. Golfvirta) sekä meriveden tiheyserojen aiheuttamista termohaliinisista virtauksista.